Ingat Nak Sambung Turun, Rupanya EUR/USD Buat ‘Suprise’!

Agak mengejutkan pelabur pada dagangan pembukaan awal minggu ini apabila jangkaan untuk menyaksikan US dolar menyambung pengukuhan minggu lalu meleset.
US dolar didagangkan lemah pada sesi New York semalam susulan terbitan data pesanan barangan tahan lama Amerika Syarikat (AS) catat angka yang lebih buruk dari jangkaan bagi bulan Januari.
Berkemungkinan juga berlaku aktviti pengambilan untung (profit taking) terhadap US dolar oleh para pelabur pada penutup dagangan penghujung Februari.
Namun, penganalisis melihat situasi ini adalah sementara berikutan US dolar masih dijangka akan kembali mengukuh berdasarkan jangkaan Federal Reserve (Fed) yang akan terus melaksanakan pengetatan dasar.
Mata wang Eropah ketara meningkat semalam di samping terdapat berita positif terbaru berkenaan Brexit.
Kesatuan Eropah (EU) dan UK dilaporkan bersetuju untuk meminda protokol Ireland Utara yang sebelum ini kekal menjadi faktor ketidaktentuan di antara kedua-duanya.
Faktor ini turut memberi sokongan kepada mata wang Euro selain bank pusat Eropah (ECB) mengulangi pandangan hawkish mereka untuk kenaikan kadar faedah sebanyak 50 mata asas pada Mac.

Carta harga pasangan mata wang EUR/USD kembali paparkan corak kenaikan awal semalam untuk mengakhiri penurunan sepanjang minggu lalu.
 Setelah mendatar di paras 1.05300, harga telah melonjak untuk kembali didagangkan di atas paras 1.06000 semula.
Kenaikan harian sekitar 80 pips yang dicatatkan itu telah menembusi halangan Moving Average 50 (MA50) pada rangka masa 1 jam di carta EUR/USD tersebut menjadi isyarat awal perubahan trend.
Kenaikan lebih tinggi jika diteruskan dilihat akan kembali semula menuju zon rintangan pada 1.07000.
Melepasi rintangan tersebut seterusnya melihatkan paras 1.08000 pula yang menanti untuk diuji harga.
Namun, waspada sekiranya US dolar kembali kukuh semula dan menekan harga jatuh ke bawah seperti minggu lalu.
Penurunan akan kembali ke paras sokongan awal minggu 1.05300 dan jika dilanjutkan lebih rendah, harga akan menguji zon support penting pada 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minggu akan datang minggu penting buat US Dollar

Minggu lepas melihatkan minggu yang sangat positif buat US Dollar. Greenback didagangkan sangat tinggi melawan matawang utama yang lain, walaupun data bagi pasaran Amerika Syarikat tidak banyak.
Semasa global melihat pilihan pelonggaran dasar kewangan, Dasar kewangan Federal Reserve yang dilihat sedikit hawkish sangat menarik buat pelabur.
Indeks US Dollar 4hour
Fokus utama minggu akan datang buat pasaran Foreign Exchange adalah pengumuman dasar kewangan Federal Reserve dan Bank of Japan.
Antara fokus lain adalah laporan GBP suku kedua tahun ini daripada Amerika Syarikat, United Kingdom dan Eurozone.
Federal Reserve dijangka tidak akan mengubah dasar kewangan. Memandangkan tiada sidang media untuk mesyuarat Julai, keputusan rate FOMC juga dilihat sama hambar seperti pengumuman ECB pada minggu lepas.
Mesyuarat FOMC terakhir diadakan sebelum Brexit dan sejak daripada itu pasaran Amerika Syarikat dilihat dalam keadaan yang sangat baik.
 S&P 500 didagangkan high terbaru, NFP rebound dengan kuat berikukan kenyataan Presiden Fed yang sangat optimistik.
S&P 500 Monthly
Treasury Yield menurun dengan laju, memberi kesan yang lebih positif kepada aktiviti ekonomi Amerika Syarikat.
Dengan keadaan ekonomi yang baik, Federal Reserve tidak berada dalam keadaan terburu-buru untuk menaikkan interest rate dan salah satu faktor lain adalah isu Brexit yang masih lagi belum selesai.
Kenyataan FOMC pada 28 Julai, khamis ini pukul 2:00 pagi dilihat akan menguatkan US Dollar.
Selain daripada mesyuarat FOMC, terdapat beberapa high-impact news akan dikeluarkan bermula selasa. Rujuk kalendar di bawah bagi news berkaitan dengan US Dollar.
Forex Factory : Berita penting US Dollar


Analisis GOLD – Harga Emas Jatuh Sehingga Paras $1,680, Apa Pula Lepas Ni?

Sesi Eropah pada dagangan Selasa semalam telah menyaksikan kejatuhan harga emas sehingga ke paras $1,700.00 menyambung penurunan dari awal minggu.
Situasi kejatuhan harga emas tersebut tidak terhenti setakat itu apabila harga terus menjunam lebih rendah pada sesi New York sehingga ke paras $1,680.00 pula.
Pergerakan harga pada carta XAU/USD yang mengukur nilai emas berbanding US dolar telah pamer corak penurunan harga yang lebih jelas selepas harga mendatar di atas paras 1720.00 pada minggu lalu.
Setelah mencecah ke paras sokongan 1680.00 pada sesi New York semalam, pergerakan harga mula perlahan dan berlegar di sekitarnya sehingga bersambung ke sesi pasaran Asia dan Eropah hari ini.
Paras 1680.00 juga turut menyokong penurunan harga pada dagangan awal Mac selepas harga bergerak di atas paras tersebut sejak April 2020.
Penurunan lebih rendah harga emas yang diteruskan akan merekodkan paras terendah terbaru untuk tempoh 11 bulan berkemungkinan menuju ke paras sekitar 1640.00.
 Namun jika harga berjaya melonjak semula dari zon support tersebut dan melepasi paras 1700.00 dan juga paras halangan Moving Average 50 (MA50), pelabur akan mula melihat sebagai isyarat awal untuk harga melonjak kembali.
Kenaikan awal akan menuju ke paras SBR (support become resistance) 1720.00 sebelum ke paras rintangan 1745.00.
Untuk unjuran tempoh masa lebih panjang, harga perlu melepas zon SBR 1765.00 sebelum menuju ke paras tumpuan 1800.00 semula.
Pergerakan pasaran di penghujung minggu buat emas dijangka lebih bergelora menjelang laporan pekerjaan NFP AS yang mempengaruhi dagangan US dolar.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Berita Terbaru Di UK Buatkan GBP/JPY Melonjak Di Awal Sesi Eropah

Pembukaan pasaran sesi Eropah pada petang ini dikejutkan dengan perkembangan di UK menyaksikan berlaku lonjakan awal pada nilai Pound Sterling.
Terbaru, dilaporkan kerajaan pimpinan Perdana Menteri Liz Truss bakal menangguhkan rancangan pemotongan cukai yang diumumkan pada minggu lalu.
Keputusan yang dibuat ini dilihat berikutan desakan oleh ahli parlimen yang membantah pelaksanaan tersebut pada persidangan parti Konservatif.
Dengan penangguhan tersebut, di samping langkah kenaikan kadar faedah oleh bank pusat England (BOE) pada mesyuarat terbaru berpotensi untuk menyokong pengukuhan lanjut Pound dalam pasaran.
Namun, harus diingatkan langkah pembelian bon oleh BOE juga boleh menyebabkan nilai Pound kembali susut semula.
Perhatikan pergerakan harga semasa pada carta pasangan mata wang GBP/JPY yang telah memaparkan lonjakan di awal sesi Eropah melepasi paras rintangan 162.00.
Jika diteliti, harga telah menunjukkan corak kenaikan yang memberangsangkan untuk pulih dari paras terendah dicecah awal minggu lalu sekitar 149.00.
Pada Jumaat, pergerakan harga lebih mendatar berbanding lonjakan pada hari-hari sebelumnya, melihatkan paras 162.00 menghalang harga untuk meneruskan kenaikan.
 Trend harga masih bullish jika dinilai pada pergerakan di atas paras sokongan Moving Average 50 (MA50) pada rangka masa 1 jam di carta GBP/JPY tersebut di samping corak kenaikan yang telah dipaparkan.
Bakal menyambung dagangan ke sesi New York, harga dijangka untuk meningkat ke paras 164.500 bagi menguji paras rintangan yang menjadi tumpuan sebelum ini.
Lanjutan kenaikan yang diteruskan berpotensi untuk menyokong harga mencapai sehingga ketinggian sekitar 168.00.
Namun, jika harga kembali menjunam semula di bawah paras 162.00, waspada untuk isyarat awal perubahan trend harga yang boleh memberi kesan kejatuhan semula minggu ini.
Penurunan awal harga bakal ke sekitar 160.500 sebelum ke zon sokongan harga pada 159.700.
Meneruskan penurunan lanjut berkemungkinan menyaksikan harga turun ke paras 157.700 terlebih dahulu sebelum pergerakan bearish yang lebih jelas harga bakal singgah ke sekitar 153.00.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Jatuh 40 Pips Selepas Data Jualan Runcit Susut Diluar Jangkaan

Matawang Aussie jatuh selepas bacaan jualan runcit susut diluar jangkaan pada hari Khamis, walaupun lebihan dagangan menunjukkan bacaan yang lebih tinggi.
AUD/USD didagang pada paras 0.7838, susut 0.32%, manakala USD/JPY naik 0.06% kepada 112.82 pada jam 10.30 pagi
Indeks dolar yang mengukur kekuatan greenback berbanding enam matawang lain, naik 0.05% kepada 93.36 dalam sesi dagangan Asia yang lengang dengan penutupan pasaran China, Korea Selatan dan Hong Kong.

Australia melaporkan imbangan perdagangan bulan Ogos dengan lebihan sebanyak A$989 billion, lebih tinggi daripada jangkaan A$875 billion, namun bacaan jualan runcit jatuh mendadak -0.6% berbanding jangkaan 0.3%.
Semalam dolar jatuh berbanding matawang utama lain walaupun laporan sektor perkhidmatan dan pasaran buruh lebih tinggi daripada jangkaan berikutan para pelabur menunggu ucapan daripada Yellen pada akhir pasaran lalu.
 Data bukan pembuatan ISM naik 59.8, melebihi jangkaan 55.7. Bacaan ini merupakan yang tertinggi sejak indeks berjaya mencapai angka 61.3 pada Ogos 2005.
Sektor perkhidmatan antara komponen penting dalam ekonomi US, bersamaan 80% daripada GDP negara.
ADP dan Moodys juga melaporkan peningkatan gaji 135,000 pada bulan September, melebihi jangkaan 125,000 namun masih rendah berbanding bacaan pada bulan Ogos setinggi 228,000.
Antara yang menekan dolar ketika ini juga disebabkan spekulasi yang semakin meningkat terhadap pilihan Trump untuk pengerusi Federal Reserve seterusnya
Ketika ini dilihat Gabenor Fed, Jerome Powell menjadi pilihan utama Setiausaha Perbendaharaan US, Steven Mnuchin berbanding Kevin Warsh. Hal ini turut menekan dolar dan hasil bon US kerana pandangan Powell terhadap dasar monetari kurang hawkish berbanding Yellen.
Pengukuhan pound dan euro juga antara faktor yang melemahkan dolar selepas UK dan zon eropah melaporakan data industri perkhimdatan yang lebih baik diluar jangkaan.


Data Harga Pengguna Australia Lemah, Aud/Usd Menjunam Sebentar Tadi

Harga pengguna (Australia, CPI) melemah ke paras 0.5% pada suku ke-empat 2016 selepas mencatatkan kenaikan 0.7% pada suku ketiga. Pasaran menjangkakan bacaan harga pengguna berada di paras 0.7%.
Aud/Usd jatuh hampir 60 pip selepas sejam data ini dikeluarkan, berikutan data yang lemah dalam harga pengguna tersebut. Ketika ini Aud/Usd didagangkan di paras 0.7547 semasa artikel ini ditulis. Data harga pengguna yang dikeluarkan oleh Biro statistik Australia ini adalah tumpuan pasaran.
Inflasi tahunan terus memulih daripada paras rendah yang dicatatkan sejak beberapa dekad yang lepas, dengan kenaikan 1.5%. Bacaan ini naik 1.3% pada suku ketiga selepas hanya merekodkan kenaikan 1% pada suku kedua 2016.
 Manakala Reserve Bank Australia (Bank Pusat) memotong kadar CPI yang hanya mencatatkan kenaikan 0.4% pada suku keempat berbanding jangkaan 0.5%.
Australia telah berusaha  untuk melawan tekanan deflasi sejak beberapa tahun ini, berikutan harga komoditi yang rendah dan permintaan yang kurang memberangsangkan. Hal ini menjadi cabaran kepada bank pusat untuk mengurangkan masalah ini. Disebabkan iitu, bank pusat mengurangkan kadar faedah polisi sebanyak dua kali tahun lepas.
Walaupun begitu, baru-baru ini data harga pengguna yang dikeluarkan oleh pihak swasta mencatatkan  bacaan yang memberangsangkan dengan kenaikan 0.5% bulan lalu yang merupakan kenaikan tertinggi sejak enam bulan lepas.


Awal-Awal Minggu Lagi Matawang Gergasi Sudah Mula Tunjuk Taring!

Kekuatan US Dollar dirangsang dalam sesi awal dagangan hari ini selepas pertumbuhan ekonomi suku ketiga AS menyokong jangkaan peningkatan kadar oleh Fed.
Sebelum ini, Jabatan Perdagangan melaporkan bahawa keluaran dalam negara kasar berkembang pada 2.9% dalam tempoh 3 bulan sehingga September.
Sebaliknya, data perbelanjaan pengguna dilapor perlahan kepada 2.1% pada suku yang lepas. Pun begitu, data tersebut menunjukkan bahawa ekonomi berapa pada paras yang cukup kuat untuk berada pada kadar yang lebih tinggi.
 Sebelum ini, US telah menaikkan kadar dalam tempoh hampir sedekad pada Disember.
Mesyuarat seterusnya Fed akan diadakan pada minggu depan, namun kenaikan kadar pada mesyuarat tersebut dianggap mustahil kerana pilihanraya presiden AS masih belum berakhir.

Berita-Berita Penting Sepanjang Minggu Ini Yang Semua Mesti Baca! (31 Oktober-4 November)


Kejutan Yang Tidak Disangka-Sangka Dari Matawang Euro, Pound dan Yen!

US Dollar didagang stabil melawan 6 matawang utama pada Jumaat memandangkan pelabur masih menanti beberapa data dari Amerika Syarikat. Data yang dikeluarkan sehari sebelum ini bercampur-aduk.
EUR/USD berubah kepada 1.1224.
EUR/USD, 30 minit
Para pelabur kekal menanti data perbelanjaan peribadi Amerika Syarikat dan sentimen pengguna, termasuk laporan aktiviti perkilangan di Chicago untuk isyarat yang lebih jelas mengenai kekuatan ekonomi.
Tanggapan pasaran terhadap matawang US Dollar memburuk selepas data pada Khamis menunjukkan bahawa jualan rumah AS jatuh 2.4% pada bulan lepas.
Laporan ini dikeluarkan selepas data rasmi KDNK suku kedua di AS menunjukkan pertumbuhan sebanyak 1.4%.
 Satu lagi laporan yang dikeluarkan AS semalam termasuklah kadar pengangguran awal yang meningkat sebanyak 3,000 orang minggu lalu.
GBP/USD juga dicatat stabil dalam sesi dagangan ini.
GBP/USD, 30 minit
Di tempat lain, Yen didagang lebih tinggi berbanding US Dollar dengan USD/JPY menurun 0.22%.
USD/JPY, 30 minit
US Dollar Index yang mengukur kekuatan US Dollar kali terakhir dinilai pada 95.40.


Pergerakan Pasaran Tukaran Matawang Forex Setakat Petang Ini

Penjualan terhadap matawang Gbp pada Isnin dilihat sebagai kesan daripada Parti Theresa May yang kehilangan majoriti dalam pilihanraya minggu lalu dan dilihat akan menjejaskan rundingan Brexit.
Gbp/Usd berada di sekitar 1.2727 pada pukul 4.15 petang yang merosot 0.13% dari sesi dagangan Jumaat yang berakhir dengan kejatuhan nilai sebanyak 1.7%. Sesi dagangan terkahir minggu lalu adalah  kejatuhan terbesar pasangan matawang ini sejak lapan bulan lepas.
Perdana Menteri UK kini membuat pakatan dengan Democratic Unionist Party yang dikenali sebagai DUP bagi mengekalkan kuasa Konservatif selepas tiada satu parti pun mendapat majoriti mudah.
Matawang Euro menambah kekuatan petang ini dengan mengukuh berbanding US dolar dan Sterling di mana Eur/Usd naik 0.25% dan Eur/Gbp naik 0.34% setakat pukul 4.20 petang. Kini kedua-dua pasangan matawang ini didagang di sekitar 1.1221 dan 0.8815.
 Matawang Euro menunjukkan kesan yang minima selepas undian pada Ahad yang menunjukkan parti Presiden Perancis dijangka memenangi majoriti di parlimen selepas pengundian pusingan pertama.
Usd/Jpy meleset 0.27% dan kini didagang di sekitar 110.03. Nikkei hari ini ditutup 0.54% lebih rendah berikutan prestasi negatif di Wallstreet pada Jumaat.
Indeks US dolar yang mengukur kekuatan matawang Greenback berbanding enam matawang lain meleset 0.16% dan kini berada di sekitar 97.09.
Tiada sebarang event (peristiwa) berimpak tinggi yang akan dikeluarkan hari ini, dan pasaran akan tertumpu kepada penetapan kadar faedah Federal Reserve Khamis ini.


Ini Sebab Mengapa US Dolar Tiba-Tiba Membuat Penyusutan!

Jumlah tuntutan awal pengangguran tetap tinggi pada minggu lalu kerana majikan menghadapi kesukaran untuk mengisi jumlah pekerjaan. Jumlah tuntutan awal mencatat bacaan pada 411,000 untuk minggu yang berakhir pada 19 Jun, sedikit penurunan daripada jumlah sebelumnya 418,000. Walaubagaimanapun, jumlah ini jauh tersasar dari jangkaan para penganalisis yang sasarkan hanya 380,000.
Menurut ketua ekonomi di Pantheon Macroeconomics, jumlah tuntutan pengganguran sejak akhir-akhir ini sedikit mengganggu dan sukar dipercayai. Beliau secara peribadi menjangkakan angka yang lebih rendah pada bulan Julai kerana ekonomi kian kukuh.
Data pekerjaan telah menjadi tumpuan terbesar bagi pembuat dasar, dan data terbaru menunjukkan bahawa jumlah tuntutan mendadak turun berbanding suku sebelumnya. Hal ini didorong oleh penawaran kerja sebanyak 9.3 juta kekosongan. Jumlah tuntutan pengangguran minggu lalu menandakan minggu kedua berturut-turut bahawa paras angka tersebut kekal di atas 400,000.
Disisi lain ekonomi US bertumbuh pada kadar 6.4% bagi 3 bulan pertama tahun ini. Jabatan Perdagangan mengatakan pada hari Khamis bahawa pertumbuhan KDNK, jumlah output barang dan perkhidmatan negara, tidak berubah dari dua anggaran sebelumnya.
 Ahli ekonomi percaya pertumbuhan KDNK akan meningkat pada suku April-Jun pada kadar tahunan 10% atau lebih baik. Untuk sepanjang tahun, ekonomi dijangka tumbuh sekitar 7%.
Susulan kedua data ini dikeluarkan, ia tidak banyak mempengaruhi pergerakan pasaran tetapi terdapat sedikit penjualan dolar, terutama dalam EUR/USD.
The Fed pada minggu lalu menyatakan keyakinan tinggi terhadap pasaran pekerjaan yang berkembang pesat namun angka tuntutan tetap di atas 400,000. Angka tersebut mungkin sukar dibaca dalam beberapa minggu mendatang kerana banyak negeri mula memotong dana rangsangan pandemik.
Pada minggu lalu, tiga negeri A.S telah memotong bantuan pengangguran untuk mereka yang bekerja sendiri, pekerja gig, dan penganggur jangka panjang. Tumpuan data pekerjaan terus menjadi panduan utama.
Indeks US dolar yang mengukur kekuatan greenback berbanding matawang utama susut 0.07% kepada paras 91.727.


Amerika Syarikat Nafi Persetujuan Terhadap Pembatalan Tarif AS-China?

Persetujuan antara Amerika Syarikat dan China untuk membatalkan tarif yang sedia ada sebagai sebahagian daripada perjanjian perdagangan fasa pertama berdepan dengan tentangan yang kuat daripada White House.
Cadangan untuk pembatalan tarif tersebut dikatakan bukan sebahagian daripada kesepakatan yang dicapai antara Presiden AS Donald Trump dan Naib Perdana Menteri Liu He pada Oktober lalu.
Sebelum ini, pegawai Kementerian Perdagangan China memberitahu bahawa pembatalan tarif tersebut telah dipersetujui bersama dan seorang pegawai AS telah mengesahkannya sejurus selepas itu.
 Bagaimanapun, tiada sesiapa daripada White House yang mengesahkannya dan Wakil Perdagangan AS (USTR) juga tidak memberi kenyataan mengenai perkhabaran yang dikeluarkan oleh China.
Beberapa kenyataan yang bertentangan berhubung pembatalan tarif ini telah menimbulkan kekeliruan. Jurucakap White House Stephanie Grisham, berkata bahawa AS adalah sangat optimis terhadap penyelesaian perjanjian yang akan menamatkan pertikaian yang telah berlanjutan sekian lama.
Dalam kenyataan berasingan, Penasihat Kanan Ekonomi White House Larry Kudlow pula menyatakan bahawa jika perjanjian perdagangan fasa pertama dicapai, akan ada perjanjian tarif dan konsesi.
Bagaimanapun, menurut penasihat perdagangan White House pula yang memberitahu, tidak ada perjanjian buat masa ini untuk menghapuskan tarif sedia ada sebagai syarat dalam perjanjian fasa pertama dan hanya seorang yang boleh membuat keputusan mengenainya iaitu Donald Trump.


Aktiviti Ekonomi AS Juga Mengecewakan, Makin Deritalah USD!

US dolar kekal melemah ketika perhatian pelabur beralih kepada mata wang euro yang disokong oleh jangkaan kenaikan kadar faedah pertama oleh Bank Pusat Eropah (ECB).
Menghiasi sesi Asia, dolar greenback didagangkan suram di paras terendah hampir satu bulan berbanding sekumpulan mata wang utama pada 101.90.
Raja mata wang itu terus berada di bawah tekanan lebih-lebih lagi selepas menyaksikan data anggaran awal PMI pembuatan dan perkhidmatan Amerika Syarikat yang menyuramkan pada bulan Mei.
Aktiviti perkilangan AS mencatatkan pertumbuhan perlahan dengan catatan angka 54.6 daripada 55.8 sebelumnya. Sementara sektor perkhidmatan juga merosot kepada 51.8 daripada 58.9. Kedua-dua data turut menunjukkan bacaan yang tersasar dari jangkaan.
 Sebelum itu,pelabur euro dan mata wang pound juga telah diperlihatkan oleh bacaan data PMI yang sama dari Zon Eropah dan UK. Walaupun angka yang dicatatkan juga perlahan di Eropah, tetapi euro tetap memaparkan kenaikan.
Ini disokong oleh kenyataan Presiden Christine Lagarde bahawa kadar faedah mungkin kembali positif menjelang akhir suku ketiga sekali gus dilihat oleh pelabur bahawa ia akan menaikkan sekurang-kurangnya 50 mata asas dalam kadar deposit untuk mencapainya.
Sebaliknya, pound menyusut rendah selepas menyaksikan aktiviti ekonomi UK hampir terhenti pada Mei berikutan tekanan inflasi yang meningkat telah memberi kesan ketara kepada permintaan.
Hal ini turut mencetuskan keraguan bahawa Bank Pusat England (BOE) akan meneruskan kenaikan kadar faedah selanjutnya.
Di sisi lain, mata wang sensitif risiko dolar Aussie dan kiwi kekal didagangkan di paras ketinggian mingguan pada sesi Asia.


Analisis Teknikal AUD/CHF – Timeframe H1 – 13/8/2018

Matawang AUD didagangkan lemah sejak minggu lalu dan kejatuhan ketara dapat dilihat pada hampir kesemua pasangan matawang tersebut dengan matawang utama yang lain. Kejatuhan AUD ekoran kenyataan daripada Reserve Bank of Australia (RBA) yang menjangkakan inflasi perlahan sehingga 1.72%, turun dari ramalan sebelumnya iaitu 2.00%.
Selain itu, pasaran global yang melemah buat masa ini berikutan krisis geopolitik dan ekonomi di Turki turut memberi kesan terhadap matawang AUD. Atas faktor tersebut juga, permintaan akan meningkat terhadap matawang safe-haven antaranya adalah matawang CHF. CHF yang sebelum ini disokong oleh data ekonomi tumpuan SNB yang mengukuh dijangka akan terus positif minggu ini.
 Dari segi teknikal, AUD/CHF membuat penurunan sejak minggu lepas daripada paras resistance 0.7395 ke paras support 0.72500 iaitu paras yang pernah dicapai pada bulan Mac lalu.
Harga dibuka pada sesi Asia pagi tadi dilihat telah menembusi (breakout) paras support 0.72500 dan turun sehingga paras 0.7213 sebelum harga kembali membuat kenaikan dan bergerak di sekitar resistance 0.72500 iaitu paras support minggu lalu. Jika pasaran kekal risk-off, harga berpotensi turun lebih rendah dan mencapai paras 0.71500.
Paras support: 0.72254, 0.71931, 0.71401.
Paras resistance: 0.73107, 0.73637, 0.73960.


EUR/USD – Selamba Harga Tembus $1.0800, Ke Mana Sasaran Seterusnya?

Dengan faktor-faktor semasa yang menyokong, US dolar terus mengekalkan pengukuhannya sehingga dagangan Khamis semalam.
Tambahan, data tuntutan faedah pengangguran Amerika Syarikat (AS) yang diterbitkan semalam menunjukkan jumlah angka yang menurun untuk bacaan minggu lalu.
Bacaan yang semakin merendah itu ditafsirkan sebagai perkembangan positif bagi ekonomi AS selain penurunan pada inflasi dan data pekerjaan yang memberangsangkan.

Jika diteliti pula pergerakan harga carta pasangan mata wang EUR/USD, corak penurunan jelas diteruskan semalam dengan paras tumpuan 1.08000 telah ditembusi.
Harga telah mencecah ke sekitar 1.07600 di sesi New York semalam untuk mencatatkan paras terendah terbaru 7 minggu sebelum perlahan di penghujung sesi.
Pergerakan harga kekal tidak berubah di bawah halangan Moving Average 50 (MA50) pada rangka masa 1 jam di carta EUR/USD yang menjangkakan trend bearish akan diteruskan.
 Penurunan lebih rendah jika diteruskan lagi hari ini dilihat akan menuju sasaran terbaru yang telah beralih ke 1.07000.
Paras tersebut kali terakhir disentuh adalah pada dagangan pertengahan Mac yang lalu.
Walaupun kecenderungan harga yang dilihat akan menyambung lagi corak penurunan, namun pelabur perlu berwaspada dengan risiko di penghujung minggu dengan kebiasaan berlaku aktiviti pengambilan untung (profit-taking) yang boleh mengubah arah harga.
Berlaku lonjakan semula harga di atas paras 1.08000 bakal melihatkan halangan MA50 diuji dan jika ditembusi akan memberi isyarat awal perubahan trend bullish.
Untuk jangkaan bagi kenaikan yang dilanjutkan, harga bakal mencapai semula zon tumpuan 1.09000 yang turut disentuh pada Selasa lalu sebelum sasaran beralih ke paras 1.10000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


8 Berita Data Ekonomi Penting Tumpuan Pasaran Minggu Ini (18-22 Julai 2022)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Inflasi New Zealand (Isnin 6.45 Pagi): Bacaan bagi data indeks harga pengguna New Zealand yang diterbitkan di sesi Asia pembukaan pasaran minggu ini menunjukkan kadar inflasi New Zealand untuk suku kedua 2022 melonjak ke paras tertinggi untuk tempoh 32 tahun. Ini akan terus menyokong langkah pengetatan dasar oleh Reserve Bank of New Zealand (RBNZ).
Laporan Data Pekerjaan UK (Selasa 4.30 Petang): Bank of England (BOE) akan meneliti sektor buruh di UK menerusi laporan yang akan diterbitkan minggu ini yang berkemungkinan boleh mempengaruhi keputusan mesyuarat polisi di awal Ogos nanti.
Data Inflasi UK (Rabu 2.00 Petang): Turut akan menjadi tumpuan BOE adalah bacaan tahunan indeks harga pengguna UK untuk bulan Jun dengan jangkaan awal pasaran adalah peningkatan angka yang berterusan untuk terus mengatasi rekod inflasi tertinggi 40 tahun.
 Data Inflasi Kanada (Rabu 8.30 Malam): Kadar inflasi di Kanada dijangka akan turut meningkat pada bacaan indeks harga pengguna yang terbaru. Bank of Canada (BOC) minggu lalu telah menggemparkan pasaran dengan kenaikan kadar faedah yang agresif sebanyak 100 mata asas.
Mesyuarat Polisi Bank Pusat Eropah (Khamis 8.15 Malam): Pelabur menantikan keputusan mesyuarat polisi oleh European Central Bank (ECB) setelah beberapa kali isyarat untuk kenaikan kadar faedah yang pertama dalam tempoh lebih sedekad oleh Presiden Christine Lagarde.
Data PMI Pembuatan & Perkhidmatan Eropah (Jumaat 3.30 Petang): Bacaan bagi data sektor ekonomi tumpuan di Eropah akan menjadi tumpuan untuk pelabur menilai tahap kesihatan semasa bagi ekonomi Eropah khususnya di Jerman. Bacaan terbaru untuk bulan Julai dijangka sedikit susut.
Data PMI Pembuatan & Perkhidmatan UK (Jumaat 4.30 Petang): Bacaan data bagi sektor pembuatan dan perkhidmatan di UK dijangka suram, namun masih kekal di paras yang stabil.
Data PMI Pembuatan & Perkhidmatan AS (Jumaat 9.45 Malam): Sektor ekonomi penting di Amerika Syarikat dijangka sedikit merosot dengan beberapa faktor yang memberi tekanan terhadap ekonomi terbesar di dunia itu. Bacaan data terbaru diramalkan sedikit menurun.


Bergelut Untuk Lepasi Rintangan $1.3200, GBP/USD Susut Di Awal Minggu

Pelabur Pound bakal memberi tumpuan terhadap ucapan oleh Gabenor bank pusat England, Andrew Bailey berkenaan kestabilan kewangan dan makroekonomi dalam satu acara atas talian pada hari ini.
Pelabur menantikan petunjuk oleh Bailey untuk dasar monetari selepas bacaan kadar inflasi UK yang meningkat diterbitkan minggu lalu gagal memacu peningkatkan Pound dalam pasaran.

Pada carta harga pasangan mata wang GBP/USD, harga telah memaparkan lonjakan minggu lalu ke paras rintangan 1.33000, namun susut semula dan berlegar di zon 1.32000 sehingga penghujung minggu.
Gagal untuk mengekalkan pergerakan di atas paras 1.32000, isyarat bearish dinilai pelabur apabila harga susut lebih rendah di bawah zon 1.3200-1.31700 dan paras halangan Moving Average 50 (MA50) pada rangka masa 1 jam, di awal pembukaan awal minggu ini.
Penurunan harga di awal minggu dicetuskan oleh kebimbangan terhadap laporan pelaksanaan langkah sekatan pergerakan di Shanghai ekoran penularan coronavirus yang kembali melanda, mengukuhkan mata wang safe-haven US dolar.
Harga dijangka untuk susut menuju ke paras sokongan awal pada 1.31000 untuk memaparkan pergerakan pada trend bearish yang lebih jelas.
 Seterusnya harga yang meneruskan penurunan dilihat akan menuju ke zon support 1.3000 yang menjadi tumpuan pada dagangan beberapa minggu lalu.
Namun, tidak mustahil untuk pelabur jangkakan Pound untuk mengukuh ekoran kenaikan kadar faedah oleh Bank of England (BOE) sebelum ini.
Untuk jangkaan kenaikan harga, melepasi semula zon 1.32000 akan mendorong harga untuk mencapai ketinggian 1.33000 yang diuji minggu lalu.
Kenaikan lebih tinggi melepasi rintangan tersebut disasarkan untuk menuju ke paras ketinggian terbaru sekitar 1.34000 untuk catatkan paras tertinggi 4 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dollar Memulakan Dagangan Lemah Dalam Sesi Asia Sementara Menunggu Lebih Banyak Komen Dari Trump!

US dollar memulakan dagangan lemah awal minggu ini, sementara Euro melonjak kepada paras tertinggi dalam tempoh lebih sebulan memandangkan kebanyakan pelabur masih menunggu butiran lanjut mengenai langkah rangsangan yang akan diumumkan oleh Trump.
Euro mengukuh sebanyak 0.2 peratus kepada $1.07270 selepas meningkat kepada $1.07300 sebelum ini.
EUR/USD, 30 minit
Sentimen ini juga telah menolak jatuh US Dollar Index sebanyak 0.2 peratus dalam sesi ini.
US Dollar dilaporkan menjunam sebanyak 0.7 peratus berbanding Yen kepada 113.83.
USD/JPY, 30 minit
 Kebanyakan pelabur dikatakan kecewa dengan ucapan pertama selepas dilantik menjadi Presiden AS kerana beliau hanya memberi penekanan ringkas mengenai dasar dan cadangan beliau sebelum ini.
Perlantikan beliau kemudian disusuli dengan protes oleh ratusan ribu penunjuk perasaan sehari selepas beliau dilantik.
Trump berkata sebelum ini bahawa beliau bercadang untuk mengadakan rundingan semula Perjanjian Perdagangan Bebas Amerika Utara dengan pemimpin dari Kanada dan Mexico. Trump juga dikatakan merancang untuk menarik diri dari Perkongsian Trans-Pasifik (TPP).
Menurut Pengarah di Firma Penyelidikan Pertukaran Asing Global di Tokyo, Kaneo Ogino, pasaran perlu melihat dengan teliti mengenai jenis dasar yang akan dilaksanakan oleh Trump.
Sesi pasaran matawang sesi Asia minggu ini juga dikatakan melembap apabila sesetengah pelabur bersedia untuk cuti yang agak panjang Sempena Tahun Baru China.
Proses Pembekuan Bekalan Minyak Mentah Berjalan diluar Jangkaan!


Analisis Teknikal USD/JPY – Timeframe H1 – 30/11/2018

Matawang USD terus didagangkan berisiko dengan laporan ekonomi di Amerika Syarikat turut menunjukkan data yang bercampur-campur dan secara keseluruhannya adalah kurang memberangsangkan. Data yang menjadi tumpuan semalam iaitu indeks jualan rumah mencatatkan kejatuhan pada angka bacaan lebih rendah daripada bacaan sebelum ini. Hal ini dilaporkan adalah terkesan akibat kadar cagaran yang tinggi seterusnya mengurangkan kelompok pembeli dan dengan kata lainnya, kenaikan kadar faedah oleh FED memberi kesan tidak sihat kepada sektor perumahan. Kebimbangan pelabur terarah kepada pertemuan Trump dan Jinping pada hujung minggu ini dan isu perang dagang ini akan terus memberi kesan kepada chart pasangan matawang safe-haven USD/JPY. Dilihat pada pergerakan harga chart pasangan matawang USD/JPY semalam, harga telah membuat penurunan dari paras Magic Pivot seawal sesi pasaran Asia bermula sehingga harga melepasi paras support MagicS1 pada indicator Moshed Magic Line. Namun harga kembali bergerak sedikit tinggi semula dari paras support tersebut dan menutup dagangan sesi New York di sekitar paras itu.
Pada sesi pasaran Asia hari ini pula, harga yang memulakan dagangan sekitar paras Magic Pivot 113.449 menunjukkan pergerakan menurun dan berlegar di bawah paras Magic Pivot tersebut bersambung sehingga ke sesi pasaran Eropah dibuka. Jika harga gagal membuat kenaikan lebih tinggi semula, jangkaan harga akan membuat penurunan menuju ke paras support pada 113.206 (MagicS1) untuk menguji paras terendah harga semalam. Kemudiannya, penurunan harga dilihat akan menuju pula ke paras support yang berada lebih rendah iaitu sekitar 112.942 (MagicS2). Dan dilihat juga paras support pada 112.699 (MagicS3) bakal menjadi tumpuan jika harga masih meneruskan penurunan di mana paras tersebut gagal ditembusi ketika diuji pada dagangan minggu lalu.
Namun, jika harga berjaya membuat kenaikan melepasi paras Magic Pivot 113.449, jangkaan harga akan menguji paras 113.713 (MagicR1) yang dilihat berada pada zon RBS (resistance become support) pada chart USD/JPY. Kenaikan harga seterusnya bakal menguji paras ketinggian harga yang dicatatkan pada dagangan Rabu lalu di sekitar resistance 113.956 (MagicR2) dan sekiranya harga berjaya breakout paras tersebut, harga bakal menguji pula paras ketinggian seterusnya di paras 114.220 (MagicR3).
 Terus pantau sentimen dalam pasaran semasa dan beri tumpuan juga pada perbincangan antara Trump dan Jinping pada pertemuan di Buenos Aires hujung minggu ini. Jadikan indicator Moshed Magic Line sebagai indicator tambahan tetap pada chart USD/JPY anda bagi mendapatkan analisis teknikal harian yang lebih berkualiti.

Paras support: 113.206, 112.942, 112.699.
Paras resistance: 113.713, 113.956, 114.220.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal EUR/USD – Timeframe H1 – 21/8/2108

Matawang USD semalam didagangkan lemah sehingga sesi pasaran Asia hari ini (Selasa) ekoran kritikan presiden Donald Trump terhadap dasar penetapan kadar faedah oleh Rizab Persekutuan (FED) di US.
Kenyataan beliau yang tidak bersetuju dengan keputusan FED untuk menaikkan kadar kaedah menyebabkan matawang USD terus melemah berbanding hampir keseluruhan matawang-matawang utama yang lain.
Namun, kritikan Trump terhadap FED memberi kesan positif terhadap matawang anti-USD iaitu EURO. EURO mencuri kesempatan dan dilihat membuat kenaikan sejak semalam berbanding matawang USD yang melemah.
 Secara teknikal, harga bagi chart EUR/USD dilihat membuat kenaikan semalam dari support 1.14000 sehingga ke paras 1.14855.
Pada awal sesi pasaran Asia dibuka, harga terus melonjak ke paras resistance 1.15300 sebelum mula bergerak perlahan dan harga semasa berada pada zon 1.15200 setakat jam 3.20 petang. Jika USD terus didagangkan lemah dan harga terus membuat kenaikan, paras resistance yang bakal diuji adalah pada paras 1.16200.
Namun jika sentimen pasaran berubah dan menyokong semula matawang USD, harga berkemungkinan kembali ke paras support semalam iaitu di 1.14000. perhatian perlu diberikan terhadap setiap kenyataan daripada presiden Trump serta pekembangan sentimen pasaran global semasa yang akan mempengaruhi pergerakan matawang-matawang ini.
Paras support: 1.14210, 1.13609, 1.13286.
Paras resistance: 1.15134, 1.15457, 1.16058.


Australia Catat Lebihan Dagangan Terkecil Sejak Disember 2018, Data Jualan Runcit Tidak Berubah

Dagangan sesi Asia hari ini memperlihatkan beberapa data ekonomi diterbitkan di Australia dan pengumuman oleh Gabenor Reserve Bank of New Zealand (RBNZ), Stephen Poloz menjadi penggerak utama kepada matawang dolar Aussie dan kiwi.
Matawang dolar Australia melemah selepas data jualan runcit dan imbangan dagangan dikeluarkan oleh Biro Statistik Australia adalah lebih lemah daripada yang dijangkakan.
Data jualan runcit yang menjadi pengukur utama kepada pertumbuhan perbelanjaan pengguna, dicatatkan tidak berubah pada bulan Oktober 2019 daripada peningkatan 0.2% yang dialami pada bulan September, tersasar daripada jangkaan untuk meningkat sebanyak 0.3%.
Sektor ini telah mengalami tekanan berikutan pengguna sedang bergelut dengan ketidakstabilan upah dan menanggung hutang yang tinggi. Hasilnya jelas kelihatan apabila Reserve Bank of Australia (RBA) mengurangkan kadar faedahnya sehingga tiga kali dalam tahun ini sehingga mencecah kepada paras terendah 0.75.
 Selain itu, lebihan dagangan Australia menunjukkan penurunan ketara sebanyak AUD 4.5 bilion pada bulan Oktober daripada AUD 6.85 bilion pada September, jauh tersasar daripada unjuran sebanyak AUD 6.1 bilion.
Ini merupakan pembacaan paling rendah yang pernah dicatatkan sejak Disember tahun lepas, disebabkan oleh kemerosotan bulanan sebanyak 5% kepada AUD 40.75 bilion dalam eksport manakala import mencatatkan peningkatan AUD 36.25 bilion.
Sementara itu, bank pusat New Zealand pada hari ini mengumumkan untuk meningkatkan jumlah modal kepada 18% daripada paras minimum terkini 10.5% bagi empat bank besar di negara itu, manakala bank-bank yang lebih kecil perlu meningkatkannya kepada 16% dengan purata modal yang dipegang oleh bank adalah 14.1% berkuatkuasa dari Julai 2020.
Susulan daripada itu, kiwi meningkat menghampiri paras tertinggi sejak Ogos berbanding dolar USD sebelum kembali diniagakan menyusut berikutan dipengaruhi oleh penyusutan dolar Australia.


Pergerakan Pasaran Tukaran Matawang Forex Setakat Malam Ini

U.S dolar sedikit jatuh dari paras tertinggi enam minggu lalu berbanding enam matawang pada hari Selasa tetapi masih lagi kukuh. Dalam pada masa yang sama, sterlling juga jatuh berikutan laporan data PMI UK pukul 4.30 petang tadi yang menunjukkan kekhuatiran terhadap rundingan Brexit.
Indeks US dolar berada pada 93.32 setakat pukul 10.18 malam.
Permintaan ke atas dolar U.S didorong oleh jangkaan kenaikan kadar faedah dan dasar fiskal oleh pentadbiran Trump (reformasi cukai).
Laporan aktiviti industri (Manufacturing PMI) melonjak ke paras tertinggi 13 tahun lalu pada September dengan sokongan dari indeks tempahan baru menguatkan lagi jangkaan kenaikan kadar faedah oleh Fed pada bulan Disember ini.
Jangkaan kenaikan kadar faedah menyebabkan hasil bon kerajaan U.S kelihatan lebih menarik dan secara tidak langsung menyumbang kepada peningkatan U.S dolar.
 Matawang Euro menguat berbanding U.S dollar pada jam 10.00 p.m dan ketika ini naik sehingga 0.20%. Hal ini kerana laporan undian yang condong ke arah kemerdekaan buat Catalonia diisytihar tidak rasmi oleh kerajaan pusat menyebabkan matawang Euro sedikit stabil.
Namun, ketidaktentuan politik yang berlaku di Jerman berikutan kemenangan tipis oleh Angela Merkel yang mewakili parti koservatif semakin kehilangan kuasa dalam pilihanraya sebelum ini.
EUR/GBP naik sehingga 0.38% setakat pukul 10.00 p.m kepada 0.8870.
Matawang GBP jatuh ke paras terendah hari ini berbanding Euro pada Selasa selepas data sektor pembinaan (UK PMI Construction) yang dikeluarkan pukul 4.30 petang tadi meleset daripada jangkaan dan bacaan sebelum ini. Data merekod bacaan 48.1 yang menunjukkan kejatuhan dalam aktiviti sektor pembinaan UK.
Matawang GBP juga kekal lemah berbanding dengan U.S dolar iaitu kejatuhan sebanyak 0.20% pada 1.3251.


Penangan China, USD Terus Terjerumus!

Dolar Amerika terus bergelut untuk mendapatkan permintaan di tengah-tengah sentimen pasaran yang bertambah baik pada sesi Eropah dan jangkaan kenaikan kadar lebih perlahan dari Federal Reserve (Fed).
Laporan pekerjaan NFP Amerika Syarikat pada Jumaat menunjukkan pertambahan sebanyak 223,000 pekerjaan pada Disember, namun pertumbuhan gaji pula lebih kecil daripada jangkaan.
Terdapat juga tanda-tanda ekonomi semakin perlahan di AS, dengan aktiviti industri perkhidmatan menguncup kali pertama dalam tempoh lebih 2 setengah tahun ekoran permintaan yang lemah.
Ini membuat indeks dolar terus merudum ke paras terlemah pada 103.65 berbanding sekumpulan mata wang utama.
 Euro dan pound memanfaatkan peluang ini untuk bangkit dari paras terendah bulanan di samping turut mendapat sokongan daripada berita dari China.
China membuka semula sempadannya pada 8 Januari (Ahad), menyaksikan pelancong berpusu-pusu keluar dari dan masuk ke negara itu sekali gus menandakan berakhirnya dasar sifar Covid-19.
Pembukaan ini telah membantu meningkatkan sentimen pasaran dan memacu mata wang berisiko untuk meningkat tinggi, terutamanya dolar Aussie dan New Zealand.
Sesi Eropah menyaksikan dolar Australia didagangkan di paras tertinggi 5 bulan, manakala kiwi di paras terkuat 3 minggu.
Tumpuan pasaran kini beralih kepada data inflasi AS yang dijadualkan terbit pada hari Khamis, di mana ia bakal menentukan jangkaan seterusnya pasaran buat keputusan dasar Fed.


Adakah Penurunan GOLD Di Awal Minggu Hanya Sementara?

Pada dagangan Jumaat lalu, harga emas telah melonjak melepasi paras ketinggian yang dicapai pada minggu yang sama iaitu paras rintangan 1920.00 pada carta harga XAU/USD.
Harga menutup dagangan lebih tinggi mencecah paras 1930.00 berikutan penyusutan US dolar lebih ketara pada dagangan penghujung minggu.
Pelabur optimis untuk persetujuan dicapai pada perbincangan pakej rangsangan ekonomi Amerika Syarikat (AS) sekaligus akan mendorong matawang safe-haven US dolar untuk mengalami penyusutan.
Namun, dagangan pada awal minggu ini US dolar sedikit menguat dengan perbincangan pada penhujung minggu di antara Spekar Dewan Perwakilan Nancy Pelosi bersama Setiausaha Perbendaharaan AS Steven Mnuchin belum mencapai persetujuan.
Dagangan pada awal minggu melihatkan harga emas kembali turun semula menuju ke paras 1920.00 untuk harga menguji zon RBS (resistance become support) tersebut.
 US dolar dijangka akan terus melemah pada minggu ini dengan harapan untuk pakej ekonomi AS akan menghasilkan keputusan yang positif.
Kenaikan harga lebih tinggi dijangka akan melepasi paras ketinggian 1930.00 untuk mencapai paras tertinggi terbaru 3 minggu.
Namun jika penurunan harga melepasi paras sokongan Moving Average 50 (MA50) pada rangka masa 1 jam pergerakan harga, penurunan lebih rendah dijangka akan ke paras 1900.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Sasaran Terbaru Buat Emas, $1,850 Atau $1,813?

Pada carta harga XAU/USD yang mengukur nilai emas berbanding USD telah menyaksikan kenaikan hampir 150 pips pada sesi dagangan semalam (Selasa) untuk merobek zon rintangan 1830.00.
Setelah menakluki rekod tertinggi, harga emas tampaknya kembali susut pada pergerakan pasaran hari ini (Rabu) dan terus bergerak di zon rintangan itu menuju ke pembukaan sesi New York kelak.
Namun penurunan juga turut menguji semula paras rintangan Moving Average 50 (MA50) pada rangka masa 1 jam namun sekali lagi ia kembali membuat lonjakan dan kekal dengan trend bullish.
Kerisauan terhadap inflasi yang semakin meningkat serta kejatuhan dolar greenback serba sedikit menjadi faktor mengapa dagangan emas berupaya catat paras tertinggi 9 minggu yang terbaharu.
Terbitan kadar inflasi Amerika Syarikat (AS) pada malam ini yang dijangka menokok susulan data indeks harga pengeluar AS telah diterbitkan dengan bacaan sedikit tinggi daripada sebelum ini.
Kadar inflasi yang tinggi berkemungkinan akan mampu untuk memacu pergerakan harga emas terus terbang dengan lebih agresif.
 Tetapi terbitan kadar inflasi yang tinggi juga boleh menjadi penyebab dalam mendorong tekanan kepada harga emas untuk kembali jatuh.
Paras rintangan 1830.00 mungkin akan dijadikan sebagai paras tumpuan untuk diuji bagi pelabur melihat sama ada momentum lonjakan yang dipertampilkan ini dapat diteruskan atau sebaliknya.
Kebarangkalian yang besar akan melihat pergerakan harga emas untuk mendaki ke zon rintangan berikutnya pada 1850.00 dan dijangka mampu untuk mengukuh dalam mencatat pendakian.
Jika harga emas kembali beri reaksi untuk jatuh, paras sekitar 1813.00 akan menjadi paras pertama yang akan dituju sebelum harga terus menjunam ke zon RBS (resistance become support) 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aktiviti Sektor Pembuatan UK Naik Mengatasi Jangkaan Pasaran

Indeks sektor pembuatan UK (UK PMI manufacturing index) menguat ke paras 56.1 pada Disember dari paras 53.6 pada November yang juga mengatasi jangkaan pasaran iaitu 53.3.
Bacaan ini merupakan yang tertinggi dalam jangka masa 30 bulan dan jauh mengatasi paras jangkaan. Pengeluaran dan tempahan sektor ini mengukuh pada Disember berikutan peningkatan dalam pelaburan sektor ini.
Indeks ini boleh digunakan untuk mengukur tahap kestabilan ekonomi UK, kerana sampelnya yang besar dengan tinjauan terhadap 600 orang purchasing manager di UK. Bacaan di atas 50 menunjukkan peningkatan dalam sektor ini dan sebaliknya bacaan di bawah 50.
 Pengukuhan bacaan pada Disember memberi syarat terhadap keyakinan dalam sektor pembuatan dan bukti peningkatan dalam pelaburan barangan di UK.
Data ini juga akan memberikan penelitian yang berterusan dari Bank of England (BoE) terhadap tahap inflasi UK. Selepas ini data indeks sektor pembinaan dan perkhidmatan pula akan dikeluarkan masing-masing pada Rabu dan Khamis. Sebarang peningkatan dari kedua-dua data ini akan meningkatkan potensi kepada polisi pelonggaran dalam masa terdekat.
Pasangan matawang Gbp/Usd naik dari paras 1.2261 ke paras 1.2294 sejurus data ini dikeluarkan berikutan bacaan yang positif dan tinggi dari jangkaan pasaran.


EUR/USD ‘Berehat’ Sekejap Lepas Dah Terjun Tiruk

US dolar kekal didagangkan kukuh di paras tertinggi 3 bulan pada Rabu semalam, namun momentum lonjakan mula perlahan berbanding hari sebelumnya.
Keterangan Powell masih menjadi tumpuan semalam untuk pembentangan hari kedua di mana beliau masih menegaskan bahawa bank pusat komited untuk menurunkan kadar inflasi ke paras sasaran.
Powell juga menyatakan keputusan untuk mesyuarat Mac masih belum ditentukan lagi, tetapi pasaran dilihat sudah mengunci jangkaan kenaikan kadar faedah 50 mata asas bakal dilaksanakan.
Komponen-komponen data pekerjaan kini diberi tumpuan oleh pasaran yang turut akan diteliti oleh bank pusat dalam memberi petunjuk lebih jelas penetapan dasar monetari yang seterusnya.

Meneliti carta pasangan mata wang EUR/USD, pergerakan harga lebih mendatar pada Rabu semalam sedikit ‘berehat’ selepas penurunan ketara harga telah berlaku pada hari sebelumnya.
Berkemungkinan pelabur lebih mengambil sikap untuk menunggu dulu bagi terbitan laporan data pekerjaan NFP Amerika Syarikat (AS) pada Jumaat untuk menilai keputusan dasar monetari Federal Reserve (Fed).
 Sekiranya selari, US dolar bakal meneruskan pengukuhan dan menekan harga jatuh lebih rendah lagi pada penghujung minggu ini.
Sasaran penurunan harga dilihat akan menguji zon support 1.05000 dan berkemungkinan boleh menyambung penurunan mencecah hingga 1.04000 untuk catatan terendah harga 14 minggu.
Namun, kenaikan harga boleh berlaku pada kebiasaan dagangan penutup setiap minggu, jadi pelabur perlu bersedia untuk pergerakan berlawan arah.
Sekiranya kenaikan berlaku, antara paras awal yang perlu diberi perhatian adalah pada 1.06000 selain harga juga akan menguji halangan Moving Average 50 (MA50) pada pergerakan rangka masa 1 jam carta EUR/USD.
Melepasi halangan itu akan menjadi isyarat awal untuk perubahan trend dan harga bakal meneruskan kenaikan menuju pula zon rintangan pada 1.07000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Mampukah Corak Kenaikan Harga Emas Diteruskan?

Pelabur berwaspada untuk posisi dagangan dalam pasaran menjelang mesyuarat FOMC pada awal pagi Khamis dengan jangkaan pelonggaran polisi lebih lanjut oleh Federal Reserve.
Sementara harapan terhadap pakej rangsangan ekonomi Amerika Syarikat (AS) untuk memberikan keputusan positif kian menekan dagangan US dolar dalam pasaran minggu ini.
Perkembangan vaksin dengan agihan awal turut memulihkan sentimen pasaran selain rundingan Brexit ketika ini menunjukkan perkembangan baik walaupun pelabur kekal berwaspada.
Penyusutan berterusan US dolar dalam pasaran turut mendorong peningkatan nilai emas dalam sejak semalam.
Pada carta harga XAU/USD, harga telah memulakan kenaikan sejak awal sesi Asia sehingga bersambung ke sesi Eropah dan New York sebelum menutup dagangan dengan mendatar di atas paras 1850.00 pada zon SBR (support become resistance).
Harga masih dilihat berlegar di zon tersebut pada dagangan hari ini (Rabu) dengan jangkaan kenaikan harga bakal diteruskan berikutan pergerakan harga yang berada di atas paras sokongan Moving Average 50 (MA50) pada rangka masa 1 jam untuk isyarat trend bullish.
 Kenaikan lebih tinggi bakal menguji kembali zon resistance 1875.00 yang diuji pada minggu lalu sebelum penurunan semula berlaku.
Sekiranya harga emas mengalami kejatuhan semula dan melepasi paras sokongan MA50, paras sokongan mingguan sekitar 1820.00 akan diuji sebelum penurunan yang diteruskan akan menuju ke paras tumpuan 1800.00.
Pelabur akan terus memantau isu-isu utama dalam pasaran yang mempengaruhi sentimen pasaran dan juga pergerakan nilai dagangan emas semasa.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang U.S Dolar Menjunam, Pelabur Beralih Kepada Safe Haven

Matawang yen mengukuh dalam sesi dagangan Asia pada hari Jumaat berikutan pelabur beralih kepada matawang safe-haven kerana sentimen pelan reformasi cukai.
U.S dolar menyusut sebanyak 0.47% kepada 112.53 berbanding yen setakat jam 12.15 petang, manakala AUD mengukuh sedikit sebanyak 0.04% kepada 0.7591 berbanding U.S dolar setakat jam 12.20 petang
Matawang Euro mengukuh sebanyak 0.34% kepada 1.1810. GBP/USD juga mengukuh sebanyak 0.32% kepada 1.3236.
Indeks US dolar yang mengukur kekuatan matawang greenback berbanding enam matawang yang lain menyusut sebanyak 0.36% kepada 93.50 setakat  jam 12.20 petang.
Penyusutan ini didorong oleh data ekonomi U.S yang bearish dan undian reformasi cukai akan datang.
 Pada hari Rabu, terdapat 2 orang ahli Senat Republik menyatakan ketidaksetujuan mereka dan tidak akan menyokong pelan reformasi cukai Senat yang terkini. Hal ini kerana, perlaksanaan pelan reformasi cukai tersebut lebih memihak kepada syarikat besar dan dalam masa yang sama ia menekan rakyat pendapatan pertengahan.
Berdasarkan laporan Jabatan Buruh U.S, tuntutan pengangguran meningkat sebanyak 10,000 kepada 249,000 bagi minggu yang berakhir pada 11 November. Penganalisis menjangkakan 4000 pengurangan dalam tuntutan pengangguran.
Indeks Pembuatan Philly Fed bagi bulan November jatuh kepada 22.7 daripada bacaan 27.9. Bacaan bulan November juga tersasar daripada jangkaan penganalisis yang mensasarkan pada bacaan 25.
Matawang pound sterling mengukuh berikutan Jualan runcit di UK meningkat lebih daripada jangkaan pada Oktober seterusnya melonjakkan lagi keyakinan terhadap ekonomi British dalam data yang dikeluarkan pada Khamis.
Dalam laporan tersebut, Jabatan Perangkaan UK melaporkan peningkatan jualan runcit sebanyak 0.3% pada Oktober berbanding kejatuhan 0.7% sebelum ini. Jangkaan pasaran untuk data kali ini adalah satu kenaikan kecil sebanyak 0.1%.


Keputusan Brexit EU Bakal Cetus Pergerakan Besar Harga Pada GBP/JPY

Pound Sterling masih didagangkan berhati-hati dalam pasaran berikutan isu Brexit yang masih belum mampu memberi gambaran yang jelas dalam mencapai kesepakatan rundingan.
Perdana Menteri UK Boris Johnson telah membentangkan pelan cadangan Brexit beliau kepada umum semalam dan kini bergantung kepada Kesatuan Eropah (EU) untuk keputusan sama ada menolak atau menerima untuk rundingan selanjutnya.
Isu kawalan sempadan Ireland masih lagi menjadi penghalang utama untuk perjanjian dimeterai oleh kedua-dua pihak. PM Johnson kekal mengulangi bahawa alternatif terakhir adalah untuk meninggalkan EU pada 31 Oktober ini walaupun tanpa perjanjian bersama blok perdagangan tersebut.
Namun jika cadangan Brexit PM Johnson diterima oleh EU, dagangan GBP bakal kembali melonjak semula dalam pasaran kewangan.
Diperhatikan pergerakan harga pada carta pasangan matawang GBP/JPY, harga terus mencatatkan penurunan dengan penyusutan nilai dagangan GBP selain ditekan oleh peningkatan pada dagangan Yen dalam suasana pasaran berisiko.
 Harga bergerak perlahan pada dagangan hari ini menguji paras support pada 131.600 dan bakal meneruskan penurunan lebih rendah harga jika perkembangan mengecewakan rundingan Brexit.
Destinasi awal penurunan harga berkemungkinan menuju ke paras 130.800 sebelum meneruskan penurunan ke paras lebih rendah.
Sebaliknya jika harga kembali membuat kenaikan dan berjaya melepasi paras 132.400 dan juga garisan trendline semasa, kenaikan harga dijangka menuju ke paras zon support become resistance (SBR) pada 133.350. Kenaikan seterusnya bakal menguji paras tumpuan pada 134.400.
Kekal memantau perkembangan Brexit dan lihat gambar carta pasangan matawang GBP/JPY di bawah untuk rujukan teknikal analisis anda.


Analisis GOLD – Pelabur Masih Optimis Emas Nak ‘Terbang’ Lagi!

Menepati ramalan optimis paras pelabur, emas berjaya menamatkan dagangan di penghujung minggu ke paras yang lebih tinggi.
Ini menyusuli situasi pergerakan suram US dolar pada penutupan dagangan sesi terakhir minggu lalu.
Bakal memacu dagangan US dolar minggu ini, laporan data pekerjaan NFP Amerika Syarikat (AS) akan menjadi tumpuan pada Jumaat untuk pelabur mendapatkan gambaran penetapan dasar monetari oleh Federal Reserve (Fed).
Pada carta harga XAU/USD yang mengukur nilai emas berbanding US dolar, pelabur telah menyaksikan harga yang mencecah sekitar 1805.00 membuat kenaikan semula sehingga ke paras ketinggian 1856.00 di penghujung sesi terakhir minggu lalu.
Trend kekal bullish dengan pergerakan harga yang berada di atas paras sokongan Moving Average 50 (MA50) pada rangka masa 1 jam di carta XAU/USD berkemungkinan akan menyambung kenaikan lagi minggu ini.
Menyambung dagangan pada pembukaan awal minggu ini, harga berlegar perlahan di paras ketinggian penutupan minggu lalu.
Jika kenaikan diteruskan lagi, sasaran adalah pada zon 1870.00 bakal diuji oleh harga setelah gagal ditembusi pada dagangan 3 minggu yang lalu.
 Selepas rintangan tersebut berjaya dilepasi, barulah sasaran akan beralih ke paras ketinggian pada 1900.00 sebelum ini.
Namun pelabur tetap perlu berwaspada untuk kemungkinan situasi penurunan harga emas boleh berlaku semula.
Jika harga susut di bawah paras sokongan MA50, akan menjadi petunjuk awal untuk perubahan arah harga emas.
Harga akan turun menguji paras 1830.00 sebelum menuju pula ke sekitar 1820.00.
Penurunan yang dilanjutkan selepas isyarat trend bearish lebih jelas boleh mendorong harga emas mencecah sehingga ke zon tumpuan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Tersembam Ke Paras Terendah 5 Bulan!

Sentimen pembukaan semula ekonomi UK pada minggu ini dilihat gagal memulihkan pergerakan Pound, sebaliknya mata wang Britain itu susut lebih rendah berbanding US dolar pada dagangan awal minggu.
Berkemungkinan faktor kebimbangan penularan pantas Covid-19 varian baru memudarkan keyakinan pelabur dengan jangkaan ekonomi UK bakal bergelut untuk menuju ke arah pemulihan.
Sebaliknya, US dolar mendapat kelebihan dalam situasi pasaran berisiko seperti ini untuk mengukuh dan memberi tekanan terhadap dagangan mata wang Eropah.

Pada carta pasangan mata wang GBP/USD telah memaparkan penurunan harga pada Isnin di bawah paras 1.37000.
Bersambung pada dagangan Selasa semalam, harga meneruskan penurunan lebih rendah menguji zon support 1.36000. Kali terakhir zon tersebut diuji sebelum ini adalah pada Februari lalu.
Sejak penghujung minggu lalu sehingga semalam, pergerakan harga kekal di bawah paras halangan Moving Average 50 (MA50) pada rangka masa 1 jam untuk isyarat trend bearish.
 Penurunan lebih rendah bakal dijangkakan pelabur sekiranya harga turun di bawah paras 1.36000 dengan sasaran paras terendah terbaru mencecah 1.35000.
Untuk situasi kenaikan, zon 1.37000 dilihat akan menjadi rintangan buat harga sebelum menyambung penurunan.
Sekiranya harga tembus zon tersebut, ini akan kembali memberi isyarat pemulihan untuk harga membuat kenaikan semula.
Data sektor ekonomi UK yang akan diterbitkan di penghujung minggu akan diberi tumpuan pelabur untuk menilai reaksi pergerakan Pound dalam pasaran.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pemain Pasaran Dalam Berjaga-jaga Menanti Data Inflasi AS

Dolar greenback sedikit meningkat ketika sesi dagangan Asia selepas berjaya memulihkan beberapa kerugian pada sesi sebelumnya.
Walau bagaimanapun, pergerakan US dolar secara keseluruhannya dilihat mendatar berikutan kewaspadaan pasaran menjelang penerbitan data inflasi Amerika Syarikat.
Indeks harga pengguna AS dijangka menunjukkan tekanan harga mulai mereda pada bulan Julai yang pastinya akan mempengaruhi jangkaan pelabur untuk melihat satu lagi kenaikan bersaiz besar dalam kadar faedah Federal Reserve (Fed).
Jangkaan yang lebih tinggi untuk kenaikan kadar yang agresif, telah memacu hasil perbendaharaan jangka pendek lebih jauh ke atas berbanding hasil jangkan panjang.
 Jurang antara hasil Perbendaharaan dua dan 10 tahun yang menjadi petunjuk kemelesetan, telah meluas kepada yang terbesar dalam dua dekad.
Sementara itu, mata wang euro terus berlegar di sekitar harga yang sama pada 1.0200 berbanding US dolar sementara dagangan pound juga mendatar dengan tumpuan pelabur terarah kepada penerbitan data pertumbuhan ekonomi UK pada hari Jumaat.
Terbaharu dalam krisis tenaga Eropah, terdapat berita mengenai Rusia yang dilaporkan telah menggantung aliran minyak mentah pada saluran paip Druzhba ke beberapa negara Eropah tengah berikutan isu pembayaran transit.
Krisis yang dihadapi Eropah dilihat akan terus membebankan dagangan mata wang euro dan pound, lebih-lebih lagi Kesatuan Eropah (EU) yang sangat bergantung kepada tenaga Rusia.


Matawang USD Menuju Ke Tahap Kerugian Mingguan Terbesar, Ketegangan Global Pula Menyokong Yen

Data inflasi Jepun hari ini memulakan sentimen pasaran dengan mengeluarkan bacaan yang jatuh kepada 0.7% pada bulan Mei 2019 daripada paras tertinggi dalam tempoh 6 bulan iaitu 0.9%.
Seterusnya, indeks tinjauan perkilangan PMI di Jepun pula mencatatkan bacaan yang menguncup ke 49.5 untuk Jun 2019 daripada 49.8 pada bulan lepas. Ini merupakakan penyusutan untuk bulan keenam berturut-turut apabila pesanan baru jatuh ke tahap paling rendah dalam tempoh tiga tahun, diseret oleh penurunan eksport yang lebih ketara.
Walaupun kedua-dua data dari Jepun pada sesi Asia hadir pada bacaan yang kurang baik, namun matawang Yen tetap menjadi tarikan atas faktor sifat safe-haven. Sentimen pasaran hari ini kembali bergelut dengan ketegangan global berikutan Iran menembak jatuh drone tentera A.S. dan meningkatkan keadaan tidak menentu antara Washington dan Tehran.
 Dalam sesi dagangan Eropah pula, pelabur disajikan dengan indeks tinjauan dari zon Eropah yang keluar agak baik untuk bulan Jun. Tinjauan komposit PMI naik kepada 52.1 daripada 51.8 pada bulan sebelumnya. Bacaan terbaru ini menunjukkan perkembangan dalam aktiviti perkhidmatan serta perkilangan.
Sementara itu matawang USD pula diniagakan dengan positif ekoran sentimen pasaran yang kembali membimbangkan. Walaubagaimanapun, pelabur mengjangkakan matawang ini masih di bawah tekanan selepas bank pusat Federal Reserve menegaskan bahawa mereka sedang bersedia untuk mengurangkan kadar faedah di A.S. jika ekonomi A.S. masih perlahan.
Menjelang sesi dagangan terakhir minggu ini, pelabur akan memberi perhatian terhadap data jualan runcit dari Kanada yang boleh memberi impak terus kepada sektor KDNK. Dengan pengukuhan dalam sektor pekerjaan di Kanada, pasaran meramalkan data jualan runcit malam ini meningkat.


Sentimen Terkini Pasaran Forex: Yen Masih Matawang Terkuat, CAD Paling Lemah

Matawang US dollar ketika ini dilihat lemah berbanding beberapa matawang utama yang lain pada Khamis selepas membuat kenaikan ke paras tertinggi yang baru dalam sesi Rabu.
Indeks US dollar yang mengukur kekuatan matawang greenback berbanding matawang utama yang lain naik sehingga 0.45% setakat pada pukul 2.40 petang. Indeks ini naik sehingga ke paras 94.00 buat pertama kali tahun ini pada sesi New York semalam.
Major pair EUR/USD membuat kenaikan sebanyak 0.20% dengan GBP/USD naik sebanyak 0.20%. USD/JPY pula susut 0.41%, USD/CAD naik 0.11% dengan USD/CHF membuat penurunan sebanyak 0.19%. AUD/USD dan NZD/USD masing-masing merekodkan kenaikan 0.09%.
 Matawang paling kuat setakat ini adalah Yen, manakala matawang paling lemah adalah CAD. Dengan menggabungkan matawang paling kuat dan lemah, pair CAD/JPY jatuh sehingga 0.49% setakat pada pukul 2.50 petang.
Antara tumpuan pasaran pada Rabu adalah laporan minit mesyuarat The Fed yang mana bank pusat itu akan membiarkan inflasi bergerak melebihi sasaran 2% buat sementara waktu. Hal ini menunjukkan sikap bank pusat Amerika Syarikat ini yang tdiak tergesa-gesa untuk mengetatkan polisi monetari.
Pasangan matawang USD/JPY pula dilihat meneruskan penurunan disebabkan pengukuhan matawang Yen. Yen adalah matawang terkuat pada Rabu berikutan permintaan tinggi kerana kebimbangan pasaran terhadap perang dagang. Terbaru, Presiden Trump pada Rabu mengarahkan siasatan kereta import sekaligus menambah lagi ketegangan dalam rundingan AS-China.
Dalam masa yang sama perkembangan dari Korea Utara juga tidak berapa baik dengan kritikan Korea terhadap Mike Pence, Naib Presiden Amerika Syarikat. Ini berikutan komen Pence yang menunjukkan takdir Korea Utara mungkin akan menjadi seperti Lybia. Lybia sebelum ini jatuh disebabkan pendekatan Amerika yang berakhir dengan penangkapan dan pembunuhan pemimpin Moammar Gadhafi.


Sentimen Terkini Pasaran Forex Pada Sesi Dagangan Asia

US dolar kekal mengukuh berbanding matawang utama berikutan lonjakan hasil bon kewangan.
Indeks US dolar berbanding 6 matawang utama mengukuh sebanyak 0.08% kepada paras 89.71.
Jabatan Buruh U.S melaporkan pada hari Khamis bahawa tuntutan pegangguran jatuh sebanyak 1,000 kepada angka 232,000 yang berakhir pada April 13. Walaubagaimanapun, bacaan ini tersasar daripada bacaan pakar ekonomi yang menjangkakan jatuh kepada 230,000.
Fed Philadelphia memberi informasi pada hari Khamis, indeks pembuatan meningkat kepada bacaan 23.2 dariapda bacaan 20.8. Bacaan ini merupakan bacaan tertinggi 3 bulan lalu.
 Fed Philly juga menyatakan terdapat tanda-tanda bahawa kos input terus meningkat, pelabur menjangkakan inflasi akan bertumbuh pada kadar yang pantas, dalam masa yang sama hasil bon kewangan juga melonjak naik mendorong pengukuhan US dolar. Hasil bon kewangan 10-tahun naik 2.9%.
Jangkaan pelabur terhadap inflasi juga didorong oleh laporan Beige Book yang dikeluarkan pada hari Rabu yang mencadangkan inflasi pengguna berada diatas landasan yang betul berikutan peningkatan kos input.
Matawang US dolar juga mengukuh berbanding matawang yen sebanyak 0.30% kepada 107.69. Hal ini kerana ketidaktentuan terhadap masa depan perdana menteri Shinzo Abe.
GBP menyusut berbanding US dolar kepada 1.4078 disebabkan data jualan runcit UK yang lemah.
Matawang euro menyusut berbanding US dolar kepada bacaan 1.2342 setakat jam 09.50 pagi.


Menjelang Mesyuarat ECB, Adakah EUR/USD Akan Terjun Lebih Rendah Atau Melonjak Tinggi?

Matawang dolar Euro pada minggu ini bergerak perlahan dalam pasaran sementara pelabur kekal berwaspada menantikan keputusan mesyuarat dasar monetari bank pusat Eropah hari ini.
Pasaran kuat menjangkakan European Central Bank (ECB) akan terus mengekalkan kadar faedah tidak berubah di paras 0.00% hampir 4 tahun.
Butiran lebih teperinci kajian strategi polisi oleh Presiden Chrtistine Lagarde akan diteliti. Namun, potensi untuk pelaksaan polisi lebih longgar tetap diambil kira berdasarkan data tumpuan.
Jika diperhatikan pergerakan harga pada carta pasangan matawang EUR/USD, harga dilihat mendatar atau sideways dalam julat sekitar 40 pips dengan sedikit kenaikan dipamerkan pada Selasa.
Momentum kenaikan gagal dikekalkan sebelum harga kembali bergerak rendah semula menguji zon support dengan paras terendah mingguan sekitar 1.10700 dicecah pada dagangan semalam.
Harga kini dilihat masih bergerak di bawah garisan halangan Moving Average 50 (MA50) menunjukkan kesukaran untuk harga bergerak ke paras lebih tinggi.
 Walaupun begitu, penurunan harga juga dilihat lemah dan tiada tanda-tanda penurunan yang jelas pada carta EUR/USD. Keputusan mesyuarat ECB malam ini dijangka akan memacu arah pergerakan harga.
Jika harga terus bergerak lebih rendah, zon support 1.10700 akan ditembusi harga sebelum meneruskan penurunan ke paras lebih rendah.
Berkemungkinan zon support lebih rendah sekitar 1.10400 bakal menjadi destinasi tumpuan harga yang seterusnya.
Namun jika harga melonjak semula, kenaikan harga yang melepasi paras penting 1.11000 dilihat akan menuju ke paras 1.11400 menguji zon tumpuan tersebut sebelum naik lebih tinggi.
Paras ketinggian 1.11700 akan diuji di mana paras tersebut merupakan zon SBR (support become resistance) pada dagangan sebelum ini.
Lihat gambar carta pasangan matawang EUR/USD di bawah untuk rujukan analisis teknikal anda.


Adakah Ini Petanda USD Akan Menguat Semula?

Usaha dolar greenback untuk mengukuh gagal dipertahankan apabila raja mata wang itu kembali merosot pada sesi Asia.
Pada sesi dagangan sebelum ini, dapat dilihat bahawa US dolar mencatat sedikit pengukuhan dengan kembali meningkat berbanding kebanyakan mata wang utama.
Ini disokong oleh pembacaan data ADP sektor swasta Amerika Syarikat yang menunjukkan pertambahan pekerjaan sebanyak 208,000 pada September daripada 185,000 yang dicatatkan pada Ogos.
Menyusuli laporan tersebut, adalah data perkhidmatan ISM yang lebih baik daripada jangkaan walaupun angka yang dicatatkan hampir tidak berubah berbanding bulan sebelumnya.
 US dolar bagaimanapun kembali menyusut menuju penghujung sesi New York dan bersambung pada dagangan pagi ini.
Antara mata wang yang terkesan dengan pengukuhan dolar Amerika terdahulu adalah euro yang membuatkannya gagal menembusi paras pariti 1.0000 sebelum sedikit meningkat pada sesi Asia.
Kebimbangan terhadap krisis tenaga terus meningkat selepas Kesatuan Eropah (EU) meluluskan pakej rangsangan kelapannya ke atas Rusia, termasuk mengenakan had pada harga minyak Moscow.
Bagaimanapun, Menteri Tenaga Alexander Novak bertindak balas dengan mengatakan kesediaan negara itu untuk mengurangkan pengeluarannya.
Sementara itu, mata wang pound didagangkan sedikit berubah selepas menyusut pada sesi sebelumnya ketika UK juga sedang mempertimbangkan rancangan untuk menyekat perkhidmatan Rusia dan menghadkan eksport ke negara itu.


6 Berita Data Ekonomi Penting Tumpuan Pasaran Minggu Ini (3-7 Januari 2022)

Berikut merupakan sebahagian data-data ekonomi penting yang bakal menjadi tumpuan pasaran sepanjang minggu ini.
Data PMI Pembuatan AS Tinjauan ISM (Selasa 11.00 Malam): Sektor ekonomi Amerika Syarikat (AS) berkemungkinan menerima tekanan oleh penularan varian coronavirus Omicron. Sektor pembuatan AS dijangka catat bacaan sedikit menurun untuk tinjauan terbaru.
Laporan Data Pekerjaan ADP NFP AS (Rabu 9.15 Malam): Pertambahan pekerjaan di AS untuk sektor swasta bagi bulan Disember 2021 diramalkan menyusut lebih rendah berbanding bulan sebelumnya. Pelabur akan menilai sebagai isyarat awal untuk terbitan laporan pekerjaan NFP di penghujung minggu.
 Minit Mesyuarat FOMC (Khamis 3.00 Pagi): Pelabur akan meneliti butiran lanjut dalam minit mesyuarat FOMC lalu selepas Federal Reserve (Fed) mengumumkan langkah untuk mempercepatkan tapering atau pengurangan pembelian bon. Pelabur juga ingin mengintai petunjuk untuk kenaikan kadar faedah yang dijangka akan dipercepatkan.
Data PMI Perkhidmatan AS Tinjauan ISM (Khamis 11.00 Malam): Angka bacaan bagi data tinjauan untuk sektor perkhidmatan di AS juga turut dijangkakan menurun bagi bulan Disember ekoran risiko penularan coronavirus Omicron.
Laporan Data Pekerjaan NFP AS (Jumaat 9.30 Malam): Selepas catat pertambahan pekerjaan yang lemah pada November, ekonomi AS dijangka akan kembali mencatatkan peningkatan semula untuk pertambahan pekerjaan di bulan Disember. Kadar pengangguran juga diramalkan menurun, memberi isyarat pemulihan sektor buruh di AS.
Laporan Data Pekerjaan Kanada (Jumaat 9.30 Malam): Sektor buruh diramal merosot di Kanada dengan pertambahan pekerjaan yang rendah sekitar 24,500 sahaja dijangka pada bulan Disember berbanding 153,700 pada November. Kadar pengangguran dijangka kekal tidak berubah.


Ulasan Kalendar Ekonomi Sepanjang Minggu Ini (19-23 Disember)

Minggu ini boleh dikatakan tempoh yang agak suram dalam pasaran matawang dunia dengan julat pergerakan yang begitu kecil dalam nilai tukaran matawang dunia. Pasaran bergerak perlahan berikutan cuti perayaan Krismas yang mana pemain-pemain pasaran melupakan sebentar aktiviti-aktiviti pelaburan untuk fokus kepada persiapan perayaan. Beginilah pergerakan pasaran di penghujung tahun setiap kali menjelang perayaan Krismas.
Walaupun begitu, minggu ini pasaran tetap disajikan dengan berita impak tinggi iaitu penetapan kadar Jepun dimana bank pusat telah mengekalkan polisi monetari semasa  dengan prospek yang lebih baik dalam ekonomi Jepun.
Data dari US minggu ini terus menunjukkan sentimen positif dalam ekonomi terbesar dunia ini dengan pertumbuhan ekonomi (KDNK) lebih baik dari jangkaan yang menguatkan lagi potensi kenaikan kadar tahun hadapan. Walaubagaimanapun, fokus lebih terarah kepada pertumbuhan pada suku keempat kerana tempoh ini adalah paling kritikal dalam situasi politik US dengan kemenangan Trump pada awal November yang lalu.
Situasi ekonomi UK pula terus berada dalam ketidaktentuan Brexit yang masih belum menunjukkan tanda-tanda lebih jelas untuk meninggalkan Kesatuan Eropah. Keadaan diburukkan lagi dengan potensi keluarnya Scotland dari pentadbiran UK. Dari segi data ekonomi, UK merekodkan pertumbuhan positif pada suku ketiga dengan peningkatan 0.6% dan akaun semasa (current account) yang lebih baik.
Minggu ini, hanya satu berita impak tinggi dari Kesatuan Eropah iaitu German Ifo Business Climate yang merekodkan pencapaian yang baik.
Dolar Kanada adalah antara matawang utama yang merekodkan kejatuhan tertinggi berbanding US dolar selain Pound. Loonie jatuh sebanyak 239 pip berbanding dolar berikutan penguatan US dolar dan data-data negatif dari Kanada. Kanada merekodkan penguncupan ekonomi sebanyak 0.3% berbanding bulan sebelum yang berkembang 0.4%. Harga pengguna juga dilihat lemah yang akan memberi kebimbangan kepada bank pusat Kanada tentang keberkesanan polisi monetari semasa. Tidak lupa juga faktor harga minyak dunia yang kehilangan momentum kenaikan sejak mesyuarat Opec bulan lalu. Untuk rekod, kadar faedah bank pusat ialah 0.5% sejak Julai 2015.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

12 Dis – 16 Dis
19 Dis – 23 Dis

Eur/Usd-Jatuh 304 pip
Eur/Usd-Ranging 147 pip

Usd/Jpy-Naik 393 pip
Usd/Jpy-Ranging 170 pip

Gbp/Usd-Jatuh 352 pip
Gbp/Usd-Jatuh 274 pip

Usd/Chf-Naik 260 pip
Usd/Chf-Ranging 102 pip

Usd/Cad-Naik 337 pip
Usd/Cad-Naik 239 pip

Aud/Usd-Jatuh 259 pip
Aud/Usd-Jatuh 153 pip

Nzd/Usd-Jatuh 307 pip
Nzd/Usd-Jatuh 127 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Indeks komposit (German Ifo Business Climate): Isnin 5 petang

Indeks komposit yang menunjukkan keadaan perniagaan dan ekonomi di German (German IFO index) menguat ke paras 111.0 pada Disember dari 110.4 bulan lalu. Bacaan hari ini lebih tinggi dari jangkaan pasaran dan merupakan yang tertinggi sejak Februari 2014.
German dilihat akan terus kukuh dari segi ekonomi dalam jangka masa terdekat ini dengan fundamental ekonomi yang kuat. Penyusutan nilai Euro telah merancakkan lagi aktiviti ekonomi di German dan aspek kompetitif ekonomi mereka khususnya di US yang meningkatkan lagi eksport ke sana.

Penetapan kadar Jepun: Selasa

Bank Pusat Jepun (Bank of Japan, BoJ) seperti kita tahu telah mengekalkan kadarnya dan program pembelian bon di paras yang sama. BoJ sebentar tadi menutup tahun ini dengan jangkaan ekonomi yang lebih baik berbanding sebelum ini.
BoJ meramalkan pemulihan yang sederhana berikutan peningkatan eksport, keyakinan perniagaan yang lebih baik, dan pengukuhan dalam perbelanjaan swasta. Walaubagaimanapun, jangkaan kepada Inflasi masih lemah berikutan risiko pembangunan di China, ekonomi US, Brexit dan situasi politik di Eropah.
Sejak bank pusat ini menggunapakai polisi kadar faedah negatif, majoriti penganalisis masih belum melihat tambahan kepada pelonggaran polisi sehingga 2018.
Pasaran ketika ini memberi tumpuan bagaimana BoJ berusaha untuk mengekalkan kadar faedah jangka panjang berikutan peningkatan hasil-bon dalam pasaran bon global.
Kuroda hari ini menyatakan adalah terlalu awal untuk membincangkan tentang meningkatkan sasaran hasil-bon jangka panjang atau lebih spesifik lagi meningkat kadar faedah. Beliau juga mengatakan keluk hasil-bon yang lebih baik sudah dicapai dan polisi ini akan diteruskan.

Inventori minyak EIA: Rabu 11.30 malam

EIA atau Pengurusan Informasi Tenaga melaporkan inventori minyak mentah yang meninkat sebanyak 2.3 juta tong pada minggu berakhir 16 Disember berbanding 2.6 juta penyusutan pada minggu lepas. Jumlah inventori setakat ini ialah 485.5 juta tong.

KDNK (GDP) New Zealand: Khamis, 5.45 pagi

Pertumbuhan ekonomi New Zealand meningkat dengan lebih pantas pada suku ketiga yang dipacu oleh perbelanjaan isirumah (household consumption).
Keluaran dalam negara kasar (KDNK) berkembang sebanyak 1.1% pada suku ini berbanding kajian semula pertumbuhan suku kedua 0.7%. Penganalisis dengan kiraan median (median estimate) menjangkakan peningkatan 0.8% pada suku ketiga.
Dengan peningkatan pada suku ketiga ini, ekonomi New Zealand telah berkembang selama 24 suku-tahun berturut-turut.
13 dari 16 industri merekodkan pertumbuhan pada suku ketiga. Perbelanjaan isirumah terus menjadi penyumbang utama dengan peningkatan 1.6%. Untuk rekod, perbelanjaan pengguna terdiri daripada 60% daripada ekonomi New Zealand.

Data tempahan US Durable goods (barangan seperti mesin):  Khamis 9.30 malam

Data durable goods mencatatkan data yang negatif bulan ini. Durables goods ialah barang-barang yang bukan digunakan secara terus dan boleh disimpan dalam jangka masa panjang contohnya mesin.
Bacaan tempahan Durable good pada bulan November merosot 4.60% berbanding bacaan pada Oktober yang mencatatkan peningkatan 4.60%. Penganalisis menjangkakan data ini merosot lebih banyak iaitu 4.9%.
Jika tidak mengambilkira pengangkutan, tempahan baru boleh meningkat sebanyak 0.5%. Data inilah yang dipanggil sebagai core durable goods.

Data KDNK (GDP) US: Khamis 9.30 malam

US mencatatakan peningkatan pertumbuhan ekonomi sebanyak 3.5% pada suku ketiga berbanding catatan sebelum ini iaitu peningkatan 3.2%. Bacaan ini lebih tinggi daripada jangkaan penganalisis 3.3%.
Ini merupakan bacaan pertumbuhan ekonomi tertinggi sejak suku ketiga 2014 yang meningkat dari 1.4% pada suku kedua yang akan meningkatkan lagi keyakinan dalam ekonomi US.
Data ini secara keseluruhan akan mengekalkan jangkaan positif ekonomi US dan akan membantu mengekalkan sentimen positif dalam jangka masa pendek.

Data pengangguran Jobless claims US: Khamis 9.30 malam

Jabatan Buruh US melaporkan peningkatan jumlah tuntutan faedah pengagguran (Jobless claims) sebanyak 21,000 kepada 275,000 bagi minggu berakhir pada 17 Disember berbanding minggu sebelum itu yang mencatatkan jumlah 257,000. Data yang dikeluarkan ini lebih tinggi dari jangkaan penganalisis sebanyak 255,000.

Data KDNK (GDP) Kanada: Jumaat 9.30 malam

Pertumbuhan ekonomi Kanada meningkat selama empat bulan berturut-turut sebelum ini. Dalam data yang dikeluarkan, menunjukkan penguncupan ekonomi Kanada baut pertama kali sejak empat bulan sebelum Oktober. Penguncupan ini disebabkan oleh penyusutan dalam pengeluaran sektor pembuatan, hasil minyak dan gas.


Akhirnya EUR/USD Tembus Juga Rintangan $1.2000

US dolar susut ke paras terendah 6 minggu berbanding kebanyakan mata wang utama yang lain dalam pasaran sementara Euro dikukuhkan oleh harapan terhadap program vaksinasi di Eropah.
Peningkatan hasil perbendaharaan Amerika Syarikat (AS) masih gagal untuk menyuntik kekuatan US dolar apabila pelabur masih melihat kenaikan ke paras 1.60% masih lagi rendah selepas mencecah ke paras tertinggi 14 bulan pada bulan lalu.
Penganalisis berpendapat sokongan terhadap mata wang Euro dicetuskan oleh pengumuman oleh Kesatuan Eropah (EU) yang telah mengesahkan tambahan 100 juta dos vaksin Covid-19 oleh BioNTech dan Pfizer.
Eropah berkemungkinan akan pamerkan corak pemulihan lebih pantas untuk suku kedua tahun ini sebelum disusuli negara-negara membangun yang lain.

Pada carta harga pasangan mata wang EUR/USD, menepati ramalan pelabur untuk harga melonjak lebih tinggi mencatatkan paras tertinggi terbaru 6 minggu melepasi rintangan 1.20000 yang gagal ditembusi minggu lalu.
 Pada awalnya, harga dilihat memulakan dagangan minggu ini dengan penurunan di sesi Asia semalam. Namun di sesi Eropah, harga melonjak sehingga 100 pips kenaikan ke paras sekitar 1.20500.
Kenaikan lebih tinggi dijangkakan untuk harga memasuki zon tumpuan dalam julat 1.20600-1.20900 pada hari ini.
Namun pelabur juga perlu bersedia untuk situasi penurunan harga dengan pergerakan yang mungkin tidak menentu menjelang mesyuarat polisi monetari bank pusat Eropah pada Khamis dan data-data sektor ekonomi Eropah pada Jumaat.
Sekiranya harga membuat terjunan, paras 1.2000 akan menjadi paras sokongan terbaru harga sebelum penurunan yang lebih rendah akan kembali menguji semula paras 1.19000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pertumbuhan Pekerjaan Bulan Jun Dilihat Makin Tenang! Tindakan Susulan The Fed Jadi Tanda Tanya

Pertumbuhan pekerjaan berkurangan pada bulan Jun, jumlah tenaga kerja sedikit tenang berbanding sebelum yang sering disesuaikan pasaran buruh yang sangat kukuh.
Bacaan NFP meningkat 209,000 pada bulan Jun dan kadar pengangguran ialah 3.6% berdasarkan laporan abatan Buruh pada hari Jumaat. Ia juga berkurangan berbanding dengan anggaran konsensus Dow Jones untuk pertumbuhan 240,000 dan tahap pengangguran sebanyak 3.6%.
Jumlah itu, walaupun masih kukuh dari perspektif sejarah, menandakan penurunan yang ketara daripada jumlah disemak menurun pada bulan Mei iaitu 306,000 dan merupakan bulan paling perlahan untuk penciptaan pekerjaan sejak data NFP turun sebanyak 268,000 pada Disember 2020.
 Jumlah gaji yang diawasi dengan teliti adalah lebih kuat sedikit daripada jangkaan. Purata pendapatan setiap jam meningkat sebanyak 0.4% untuk bulan tersebut dan 4.4% daripada setahun yang lalu.
Pertumbuhan pekerjaan akan menjadi lebih perlahan tanpa peningkatan dalam pekerjaan kerajaan, yang meningkat sebanyak 60,000, yang hampir semuanya datang dari peringkat negeri dan tempatan. Sektor lain yang menunjukkan keuntungan kukuh ialah penjagaan kesihatan (41,000), bantuan sosial (24,000) dan pembinaan (23,000).
Rekreasi dan hospitaliti, yang merupakan faktor pertumbuhan pekerjaan terkuat sepanjang tiga tahun lalu, menambah hanya 21,000 pekerjaan untuk bulan itu. Sektor ini telah reda dengan ketara, hanya menunjukkan keuntungan yang diredam selama tiga bulan yang lalu.
Sektor runcit kehilangan 11,000 pekerjaan pada Jun manakala pengangkutan dan pergudangan menyaksikan penurunan sebanyak 7,000.


Tiada Mind-Set Ini? Lupakan Forex, Anda Hanya Menambah Masalah Dalam Hidup Anda

Tidak dapat dinafikan forex trading adalah pelaburan yang paling berisiko berbanding pasaran lain, lebih-lebih lagi kepada newbie. Kita sering dimomokkan dengan perkara seperti, forex adalah tempat yang paling mudah untuk melipat-gandakan keuntungan.
Memang ada yang berjaya melakukannya, tetapi berapakah kebarangkalian kita boleh mendapat keuntungan seperti ini? Sudah tentu sangat kecil.
Memang betul ramai masta atau otai forex di luar sana menjana keuntungan yang banyak melalui forex, tetapi pernah kah anda bertanya masa-masa sukar yang dilaluinya bertahun-tahun dan mengorbankan wang hingga sampai ke tahap ini?
Semua orang boleh menjana wang dari forex trading jika terus menuntut ilmu dan berusaha tanpa kenal erti penat lelah. Lihat saja pekerjaan yang bergaji tinggi seperti doktor, peguam, jurutera, juruterbang betapa susahnya untuk menjadi seperti mereka yang memerlukan pengorbanan masa belajar bertahun-tahun, wang dan sebagainya sebelum mendapat gaji yang setimpal.
Begitu juga halnya dalam forex trading!
 So, tanya diri sendiri, adakah semudah itu kita boleh membuat keuntungan melalui forex trading?
Mulai hari ini, kita perlu berfikir secara logik, forex trading bukanlah tempat untuk kita menjadi kaya sekelip mata. Mind-set inilah yang perlu dibetulkan dan ditanam di dalam hati.
Bagi newbie cuba tanamkan mind-set tahun pertama dalam industri ini adalah tahun untuk mencari sebanyak ilmu yang mungkin, tak kiralah teknikal, fundamental, risk management atau paling penting pengawalan emosi.
Dalam masa yang sama gunakan akaun demo untuk berlatih seterusnya beralih ke akaun real apabila telah yakin. Melalui akaun real pula, deposit sedikit demi sedikit contohnya bermula dengan $10 dan tingkatkan modal mengikut tahap. Hal ini akan banyak membantu kawalan emosi kita sebagai newbie di dalam industri ini.
Akhir sekali, semoga berjaya kepada anda semua.


PMI Sektor Pembuatan UK Merosot Kepada 56.7 Pada Mei

Sektor pembuatan UK perlahan pada Mei yang ditunjukkan oleh indeks PMI yang jatuh kepada 56.7 dari paras tertinggi tiga tahun lalu 57.3 pada April. Namun, bacaan kali ini masih melebihi jangkaan pasaran 56.5 dan juga di atas purata jangka panjang.
Komponen tempahan baru semakin kukuh pada Mei, begitu juga dengan komponen pengeluaran. Tempahan eksport berkembang dengan kukuh walaupun terdapat kekecewaan dalam kadar pertumbuhan.
Peningkatan dalam pengeluaran adalah yang terpantas  di mana sektor pengguna dan pelaburan adalah sederhana. Tempahan yang belum dipenuhi meningkat pada kadar terpantas dalam masa enam tahun yang akan menyokong pengeluaran dalam masa terdekat.
 Keyakinan terhadap pengeluaran dalam masa 12 bulan ke hadapan meningkat ke paras tertinggi 20 bulan lalu. Keyakinan ini juga disokong oleh peningkatan penghasilan pekerjaan yang tertinggi sejak Jun 2014.
Walaupun tekanan ke atas terhadap harga masih berterusan, kadar kenaikan semakin perlahan dari paras awal 2017 dengan nilai Sterling yang semakin stabil.
Data secara keseluruhan akan mengekalkan keyakinan dalam sektor pembuatan dengan pertumbuhan yang kukuh beberapa bulan lagi. Implikasi kepada polisi monetari masih neutral dengan data sektor perkhidmatan akan terus diperhatikan dengan teliti minggu depan.


Analisis Teknikal EUR/USD – Timeframe H1 – 8/1/2019

Matawang dollar USD pada hari ini masih didagangkan lemah barbanding matawang utama yang lain. Kesempatan ini turut dimanfaatkan oleh matawang EURO yang berjaya mengukuhkan nilainya disokong oleh data jualan runcit di zon Eropah yang menunjukkan peningkatan pada angka bacaan. Pergerakan harga pada chart pasangan matawang EUR/USD menunjukkan konsistensi kenaikan harga untuk sesi dagangan semalam sehingga ke paras resistance 1.14800 dan berdasarkan indicator Moshed Magic Line, harga telah membuat kenaikan melepasi paras resistance MagicR1 dan resistance MagicR2 semalam.
Pada sesi pasaran Asia hari ini, harga yang gagal menembusi paras resistance 1.14800 setelah diuji kemudiannya telah membuat penurunan sehingga ke paras Magic Pivot 1.1450 hari ini. Penurunan harga dilihat masih diteruskan ke paras lebih rendah dari paras Magic Pivot tersebut dan menuju pula ke paras support 1.1417 (MagicS1). Jika USD kembali mengukuh dan terus memberi tekanan terhadap EURO, harga bakal turun lebih rendah dan dijangka akan bergerak ke paras support sekitar 1.1360 (MagicS2). Jika harga masih meneruskan penurunannya, harga boleh mencecah sehingga ke paras 1.1326 (MagicS3).
Namun, jika harga kembali menyambung kenaikan yang dilakukan pada dagangan semalam, harga bakal membuat kenaikan lebih tinggi semula dari paras Magic Pivot hari ini sebelum menguji kembali paras resistance 1.14800 yang masih gagal ditembusi sejak diuji pada Disember lalu hingga semalam. Harga yang berjaya breakout paras tersebut, paras awal kenaikan harga untuk mencatatkan paras ketinggian baru dilihat akan menuju ke paras resistance 1.1507 (MagicR1). Kemudian, harga yang meneruskan kenaikan bakal menguji paras resistance pada 1.1540 (MagicR2) di mana paras tersebut terakhir kali dicapai adalah pada Oktober tahun lalu. Dan sekiranya harga masih mengekalkan lonjakan pada dagangan hari ini, harga bakal mencapai paras ketinggian yang baru pada paras sekitar 1.1597 (MagicR3).
 Pantau perkembangan ekonomi dan politik di zon Eropah dan kawal dagangan anda menjelang mesyuarat FOMC minggu ini. Lihat paras tumpuan harga pada chart EUR/USD dengan rujukan pada indicator Moshed Magic Line untuk memudahkan lagi analisis teknikal seharian anda.

Paras support: 1.1417, 1.1360, 1.1326.
Paras resistance: 1.1507, 1.1540, 1.1597.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Setakat Pagi Ini

Matawang AS Dolar adalah matawang yang paling lemah setakat ini. Pertumbuhan sektor pembuatan dilaporkan perlahan dengan indeks ISM jatuh ke 57.7 daripada 59.8 oleh kerana impak dari perang perdagangan. Bukan itu sahaja, antara faktor yang menyebabkan penurunan USD adalah hasil bon AS yang jatuh, pasaran yang positif dan pemulihan dalam pasaran saham yang menguatkan lagi permintaan terhadap matawang yang mempunyai pulangan yang tinggi seperti AUD dan NZD.
Pound Sterling antara matawang yang mengukuh selepas pelabur optimis terhadap perjanjian Brexit dan mesyuarat bank pusat yang positif. Dalam penetapan dasar monetari Bank of England (BoE), Walaupun BoE mengekalkan kadar faedah semasa dan jumlah pembelian aset tetapi BoE memberi isyarat kenaikan kadar faedah untuk masa depan akan menjadi lebih cepat jika Brexit berjalan lancar.
Dalam perkembangan perdagangan pula, Presiden A.S. Donald Trump dan Presiden China Xi Jinping dijangka dapat menyelesaikan pertikaian yang sedang berlaku sekaligus memberi kelebihan kepada matawang AUD kerana China adalah rakan dagang terbesar Australia.
 Tumpuan terbesar pasaran pada hari ini adalah kepada data pekerjaan (NFP) yang akan keluar di Amerika Syarikat yang diramalkan akan memberi bacaan yang rendah secara keseluruhan. Data pengangguran dijangka tiada perubahan manakala purata pendapatan dijangka merosot.
Indeks DXY yang mengukur kekuatan matawang Greenback berbanding tujuh matawang yang lain menaik 0.10 setakat 11.30 pagi.
Major pair seperti EUR/USD setakat ini membuat penurunan 0.11%, di mana GBP/USD didagang menurun 0.19%. USD/JPY pula mendatar 0.00% dengan USD/CAD didagang 0.06% lebih tinggi. USD/CHF pula didagang melemah pada 0.01%. Pair AUD/USD dan NZD/USD masing-masing didagangkan negatif 0.10% dan 0.02%.


Tembusi Trendline Resistance, Pelabur Nantikan Lonjakan Agresif GBP/USD

Nampaknya pergerakan harga pada carta GBP/USD sudah memulakan langkah lonjakan selepas harga telah berupaya mengatasi trendline resistance yang dibuat untuk memberi isyarat awal trend bullish.
Akan tetapi lonjakan harga tersebut dilihat sedikit terbatas pada zon SBR (support become resistance) 1.35000 untuk terus melangkah tinggi meskipun telah diuji beberapa kali pada sesi dagangan Khamis.
Pergerakan harga yang kekal didagangkan di atas paras halangan Moving Average 50 (MA50) serba sedikit meningkatkan keyakinan pelabur untuk harga kekal mencatat lonjakan di penghujung minggu.
Matawang Pound terus menerus peroleh rangsangan setelah terbitan data pekerjaan UK yang kukuh dan terkini pula disokong oleh penerbitan kadar inflasi yang sangat memberangsangkan pada Rabu.
Ekoran daripada faktor berkenaan juga secara tidak langsung akan menaikkan selera pasaran yang menantikan bank pusat England (BOE) untuk melaksanakan langkah kenaikan kadar faedah.
Mengukuhkan lagi penguasaan Pound adalah berikutan matawang USD yang tersungkur akibat aktiviti pengambilan untung (profit taking) setelah sering mempamer prestasi cemerlang sepanjang November.

 Pelabur mungkin akan menantikan sasaran harga untuk menembusi zon SBR 1.35000 tersebut dalam jangkaan harga mampu mencapai zon SBR 1.36000 pula untuk melihat isyarat bullish yang lebih jelas.
Trend kenaikan yang ketara berkemungkinan akan sama sekali menyangkal kedukaan yang dialami selama 3 minggu lalu untuk menutup dagangan pada minggu ini dengan mengorak sedikit kegembiraan.
Namun ada juga kebarangkalian untuk pergerakan harga membuat penurunan terlebih dahulu dalam mencecah semula atau ‘rebounce’ di zon sokongan 1.34000 sebelum kembali merekod lonjakan drastik.
Walaupun begitu, penurunan yang lebih rendah bakal menyaksikan harga sekali lagi menuju ke paras terendah sejak Disember 2020 sekitar 1.35530 dan dijangka akan terus tenggelam ke dasar terendah.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Dah Tak Larat Nak Naik Lagi?

Sehingga bersambung pada minggu ini, dagangan emas telah pamerkan prestasi yang cemerlang dengan corak kenaikan nilainya susulan situasi penyusutan US dolar yang berterusan.
Peningkatan kadar inflasi di Amerika Syarikat (AS) yang menjadi kebimbangan oleh ahli Federal Reserve (Fed) juga turut menjadi faktor tarikan terhadap emas sebagai aset lindung nilai daripada inflasi.
Pada carta harga XAU/USD yang mengukur nilai emas berbanding US dolar, selepas lonjakan harga emas di atas paras 1800.00, trend kenaikan berterusan sehingga setakat minggu lalu harga emas telah mencapai paras ketinggian sekitar 1890.00.
Namun, bersambung pada awal minggu ini harga masih mendatar di bawah paras tersebut dengan sasaran terbaru harga emas masih tertumpu pada 1900.00.
Kenaikan harga dilihat agak suram pada awal minggu namun penurunan harga disokong pada paras 1875.00 yang dilihat sebagai paras tarikan harga sejak minggu lalu.
Awal sesi Eropah hari ini (Selasa) kembali melihat lonjakan harga dari paras tersebut melepasi halangan Moving Average 50 (MA50) pada rangka masa 1 jam pergerakan harga untuk memberi isyarat positif kenaikan harga.
 Situasi yang melihatkan US dolar terdorong untuk bergerak lemah dalam tempoh terdekat ini bakal menyaksikan harga emas melonjak untuk mencatatkan paras tertinggi terbaru lagi minggu ini.
Jika paras harga 1900.00 berjaya dilepasi, penganalisis menjangkakan harga emas boleh mencapai sehingga ke paras ketinggian pada 1950.00 yang merupakan zon rintangan pada awal Januari lalu.
Sekiranya kejatuhan harga emas berlaku, beri tumpuan pada zon harga 1850.00 dan 1820.00 yang sebelum ini memaparkan reaksi harga untuk isyarat kepada para pelabur.
Penurunan lebih rendah pastinya akan kembali tertumpu pada zon RBS (resistance become support) 1800.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Semasa Pasaran Tukaran Matawang Forex Setakat Ini

US dolar bergerak lebih tinggi berbanding enam matawang utama yang lain pada Isnin, tetapi pengukuhan masih terhad dengan perkembangan politik dan keraguan terhadap kadar faedah yang lebih tinggi di masa hadapan.
Indeks US dolar yang mengukur kekuatan matawang greenback berbanding enam matawang utama dunia yang lain naik 0.07% setakat pukul 5.23 petang kepada 93.43 tidak jauh daripada paras terendah Jumaat 93.25.
US Dolar meleset sedikit pada Jumaat berikutan kebimbangan terhadap ketidaktentuan agenda ekonomi Presiden Trump dan keraguan terhadap kenaikan kadar faedah The Fed untuk kali ketiga tahun ini.
 US dolar melonjak ke paras tertinggi 14-tahun lalu selepas kemenangan Trump dalam pilihanraya US pada November. Lonjakan tersebut disebabkan oleh jangkaan dan harapan terhadap perancangan fiskal Trump khususnya dalam pengurangan cukai dan perbelanjaan infrastruktur. Sejak selepas beliau ditabal secara rasmi sebagai presiden pada awal tahun ini, US Dolar mula jatuh dan berlarutan sehingga hari ini.
Kadar faedah yang lebih rendah biasanya akan memberi tekanan kepada US dolar yang menyebabkan aset-aset pelaburan di US menjadi kurang menarik kepada pelabur global.
US dolar bergerak lebih rendah berbanding Yen dengan USD/JPY setakat ini telah jatuh 0.13% kepada 109.05 selepas mencapai paras terendah empat bulan lalu minggu lalu.
EUR/USD pula susut 0.16% kepada 1.1742 setakat pukul 5.33 petang, dengan pasaran ketika ini memberi perhatian kepada simposium Jackson Hole yang akan dihadiri oleh Gabenor-gabenor bank pusat dunia.


EUR/USD Kembali Melonjak, Trend Kenaikan Harga Diteruskan

US dolar mengalami penyusutan lebih ketara pada dagangan sesi New York semalam selepas data tuntutan pengangguran Amerika Syarikat yang diterbitkan mencatatkan bacaan 6.6 juta. Ini menjadikan minggu kedua berturut-turut bacaan data melepasi paras 6 juta.
Federal Reserve (Fed) turut mengumumkan pakej rangsangan tambahan bernilai $2.3 trilion untuk menyokong ekonomi.
US dolar telah bergerak lemah sepanjang sesi berbanding matawang utama yang lain demgan pergerakan harga dijangka perlahan pada hari ini berikutan kebanyakan bank utama ditutup bersempena ‘easter holiday’.
Pergerakan harga pada carta pasangan matawang EUR/USD semalam mendatar sejak sesi Asia sehingga ke sesi Eropah sebelum harga melonjak lebih 100 pips pada sesi New York.
Harga bergerak tinggi didorong oleh penyusutan US dolar walaupun Euro masih goyah dengan perbincangan Menteri-menteri di zon Eropah untuk keputusan pelaksanaan pakej rangsangan ekonomi.
Harga pada carta EUR/USD pada sesi Asia hari ini bergerak mendatar pada zon SBR (support become resistance) di atas paras 1.0920.
 Kenaikan lebih tinggi dari paras Moving Average 50 (MA50) dan mencatatkan paras ketinggian mingguan terbaru pada 1.09500 menambahkan isyarat trend bullish harga buat EUR/USD.
Harga dijangka akan meneruskan kenaikan lebih tinggi menuju paras tumpuan pada 1.1000 dengan data inflasi Amerika Syarikat menjadi tumpuan malam ini.
Sebaliknya jika US dolar berjaya mengukuh pada penghujung dagangan minggu ini, harga berkemungkinan membuat penurunan menguji paras sokongan dinamik MA50 ataus zon RBS (resistance become support) pada 1.08400.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Spekulasi Pengumumam Pemilihan Pengerusi Fed Yang Baru Mengukuhkan US Dolar

Dolar sedikit melemah berbanding yen di awal sesi dagangan Asia hari Selasa dengan USD/JPY susut 0.06% kepada ¥113.37.
Indeks US dolar yang mengukur kekuatan greenback berbanding enam matawang lain berada di paras 93.65, susut 0.07% pada jam 9.30 pagi.
Semalam dolar bergerak ke paras tertinggi tiga bulan lalu berbanding yen berikutan para pelabur menjangka Bank Pusat Jepun akan meneruskan pelonggaran polisi mereka selepas kemenangan Perdana Menteri, Shinzo Abe pada pilihan raya baru-baru ini.
Abe yang mengetuai parti Demokrat Liberal berjaya mengekalkan majoriti besar dengan memenangi dua per tiga kerusi parlimen, sekali gus memberi beliau peluang untuk meneruskan pertumbuhan ekonomi melalui dasar monetari yang longgar, perbelanjaan dan reformasi lain.
 Faktor lain yang menyokong pengukuhan dolar semalam adalah spekulasi calon yang bakal menjadi pengerusi Fed seterusnya selepas Presiden Trump berkata beliau akan membuat keputusan tersebut ‘tidak lama lagi’.
Pada minggu lalu, Trump akan mempertimbangkan tiga calon utama iaitu Janet Yellen (Pengerusi Fed semasa), Jerome Powell (Gabenor Fed) dan John Taylor (Ahli Ekonomi daripada Stanford Universiti).
Peningkatan dolar turut menekan matawang tunggal Euro yang masih diselubungi ketidaktentuan politik Catalonia di Sepanyol.
Dolar Kanada (Loonie) lemah selepas bacaan data jualan borong menunjukkan pengurangan yang mendadak, jauh daripada jangkaan penganalisis. USD/CAD tutup di paras 1.2641 pada sesi lalu, naik 0.12%


Dalam keadaan pasaran yang masih berisiko (risk-off), matawang safe-haven akan menjadi perhatian apabila mendapat permintaan dalam pasaran semasa dan dapat dilihat matawang Yen terus melonjak berbanding matawang utama yang lain di samping kenyataan optimis daripada Gabenor Bank of Japan (BoJ), Kuroda setelah bank pusat mengekalkan kadar faedah di paras yang rendah.
Namun begitu, matawang safe-haven dollar USD gagal mendapat manfaat daripada situasi tersebut apabila didagangkan berhampiran paras terendah satu bulan pada dagangan Jumaat didorong oleh faktor jangkaan terhadap kenaikan kadar faedah oleh bank pusat untuk tahun hadapan dan juga faktor ekonomi semasa di Amerika Syarikat. Nilai matawang USD melonjak pada awal pagi Khamis selepas mesyuarat FOMC menetapkan kadar faedah dinaikkan ke paras 2.50% seperti yang dijangkakan. Namun, USD kembali mengalami kejatuhan nilai selepas bank pusat FED menunjukkan isyarat jangkaan kekerapan kenaikan kadar faedah berkurangan untuk beberapa tahun akan datang meleset daripada unjuran sebelum ini serta turut mendorong hasil perbendaharaan AS jangka masa panjang menghampiri paras terendah 9 bulan.
 Dalam perkembangan lain, konflik masih berterusan berikutan ancaman Presiden Donald Trump terhadap penutupan kerajaan AS terus memberi tekanan terhadap nilai matawang USD dalam pasaran semasa. Tambahan lagi, tekanan terus dirasai apabila Setiausaha Pertahanan Amerika Syarikat dilaporkan telah meletak jawatan.
Sementara itu, matawang Sterling pula jatuh semula dari paras tertinggi dagangan harian pada Khamis selepas Bank of England (BoE) mengekalkan kadar faedah pada paras 0.75% seperti yang dijangkakan dan memberi amaran berkenaan risiko Brexit tanpa perjanjian (no-deal Brexit). Namun sebelum itu, matawang GBP telah menunjukkan pengukuhan nilainya ekoran data jualan runcit di Britain telah mencatatkan bacaan angka yang lebih tinggi melebihi jangkaan pasaran. Walau bagaimanapun, BoE mengatakan faktor ketidaktentuan Brexit menjadi faktor yang perlu dititikberatkan sejak bulan lalu serta kejatuhan harga minyak mentah akan mendorong kadar inflasi bergerak menghampiri ke paras sasaran 2% tidak lama lagi.
Perkembangan pada matawang komoditi, dollar CAD pula masih didagangkan lemah dalam suasana pasaran yang berisiko serta siri kejatuhan harga minyak mentah dalam pasaran terus memberi tekanan terhadap matawang Loonie tersebut. Manakala, Aussie dan Kiwi berjaya mengukuhkan sedikit nilai matawangnya pada dagangan sesi Eropah semalam mengambil kesempatan ke atas kejatuhan nilai matawang USD.